
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΠΡΩΤΟ Αρ. Φύλλου 204 

___________ 

Το παρόν ΦΕΚ επανεκτυπώθηκε λόγω παραλείψεων κατά την αρχική εκτύπωση. 


ΝΟΜΟΣΥΠ'ΑΡΙΘ. 2638 

Οργάνωση και λειτουργία της ναυτικής εκπαίδευστις, μι- 
σθολογικές ρυθμίσεις για το προσωπικό αυτής και άλ¬ 
λες διατάξεις. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

ΚΕΦΑΛΑΙΟ ΠΡΩΤΟ 
ΓΕΝΙΚΕΣ ΔΙΑΤΑΞΕΙΣ 

Άρθρο 1 

ΑκαδημΙες Εμπορικού Ναυτικού (Α.Ε.Ν.) 

Ιδρύονται ΑκαδημΙες Εμπορικού Ναυτικού (Α.Ε.Ν.), οι 
οποίες είναι περιφερειακές υπηρεσίες του Υπουργείου 
Εμπορικής Ναυτιλίας και λειτουργούν σύμφωνα με το 
νόμο αυτόν και τον Εσωτερικό Κανονισμό τους. 

Άρθρο 2 

Αποστολή 

Οι Α.Ε.Ν. έχουν ως αποστολή: 

α) Τη δημιουργία αξιωματικών του εμπορικού ναυτικού 
πλήρως καταρτισμένων με ολοκληρωμένη θεωρητική και 
πρακτική γνώση του αντικειμένου, καθώς και την εξει- 
δίκευση αυτών, βασισμένη σπς οικονομικές και τεχνο¬ 
λογικές εξελίξεις στο χώρο της ναυτιλίας. 

β) Τη διατήρηση στενής και αμφίδρομης σχέσης με 
τους ναυτιλιακούς και άλλους συναφείς οικονομικούς 
φορείς της χώρας. 

γ) Τη συνεργασία μεταξύ τους και με άλλα τριτοβάθμια 
εκπαιδευτικά ιδρύματα της χώρας και του εξωτερικού, 
καθώς και με φορείς του δημόσιου και ιδιωτικού τομέα, 
για την επίτευξη του σκοπού τους. 

δ) Τη συμμετοχή τους σε προγράμματα εφαρμογής 
και ανάπτυξης της ναυτικής τεχνολογίας, της διοίκησης 
και της εκμετάλλευσης του πλοίου. 


ε) Τη συμβολή τους στον προσανατολισμό των νέων 
στο ναυτικό επάγγελμα. 

στ) Την ενημέρωση της κοινής γνώμης για το σκοπό 
λειτουργίας τους και τη γενικότερη αποστολή τους. 

Άρθρο 3 
Μέλη των Α.Ε.Ν. 

1. Τα μέλη των Α.Ε.Ν. διακρίνονται σε τακτικά και 
έκτακτα: 

α) Τακτικά είναι τα μέλη του εκπαιδευπκού προσωπικού 
(Ε.Π.), του διοικητικού προσωπικού (Δ.Π.), του ειδικού 
τεχνικού προσωπικού (Ε.Τ.Π.) και οι σπουδαστές. 

β) Έκτακτα μέλη είναι οι εκπαιδευτικοί συνεργάτες, 
οι επισκέπτες καθηγητές και εκείνα τα μέλη του προη¬ 
γούμενου εδαφίου, που απασχολούνται σπς Α.Ε.Ν. με 
σύμβαση εργασίας ιδιωτικού δικαίου ορισμένου χρόνου. 

2. Όλα τα μέλη των Α.Ε.Ν.: 

α) Συμπράττουν στην ομαλή λειτουργία των Α.Ε.Ν., 
σύμφωνα με πς διατάξεις του νόμου αυτού και του 
Εσωτερικού Κανονισμού. Η ανάληψη αξιώματος, καθώς 
και η συμμετοχή σε συλλογικά όργανα συνιστούν υπο¬ 
χρέωσή τους, από την οποία μπορεί να απαλλάσσονται 
μόνον ύστερα από απόφαση του Συμβουλίου της Α.Ε.Ν., 
εφόσον υπάρχουν σοβαροί υπηρεσιακοί λόγοι ή λόγοι 
υγείας. 

β) Χρησιμοποιούν πς εγκαταστάσεις και τα μέσα με 
τα οποία είναι εξοπλισμένες οι Α.Ε.Ν., σύμφωνα με τον 
Εσωτερικό Κανονισμό και πς αποφάσεις των αρμόδιων 
οργάνων τους. 

ΚΕΦΑΛΑΙΟ ΔΕΥΤΕΡΟ 
ΙΔΡΥΣΗ - ΣΥΓΚΡΟΤΗΣΗ Α.Ε.Ν. 

Άρθρο 4 
Ίδρυση Α.Ε.Ν. 

1. Οι Α.Ε.Ν. που ιδρύονται με πς αντίστοιχες Σχολές 
είναι οι ακόλουθες: 

Α' Α.Ε.Ν. Ασπροπύργου, με έδρα τον Ασπρόπυργο. 
α) Σχολή Πλοιάρχων 
β) Σχολή Μηχανικών 

Β' Α.Ε.Ν. Μακεδονίας, με έδρα τη Νέα Μηχανιώνα. 
α) Σχολή Πλοιάρχων 
β) Σχολή Μηχανικών 

Γ' Α.Ε.Ν. Κρήτης, με έδρα τα Χανιά, 
α) Σχολή Πλοιάρχων 
β) Σχολή Μηχανικών 

Δ' Α.Ε.Ν. Ύδρας, με έδρα την Ύδρα. 

Σχολή Πλοιάρχων 

Ε' Α.Ε.Ν. Κύμης, με έδρα την Κύμη. 

Σχολή Πλοιάρχων 

ΣΤ' Α.Ε.Ν. Σύρου, με έδρα τη Σύρο. 

Σχολή Πλοιάρχων 

Ζ' Α.Ε.Ν. Χ(ου, με έδρα τη Χίο. 

Σχολή Μηχανικών 

Η' Α.Ε.Ν. Οινουσσών, με έδρα τις Οινούσσες. 

Σχολή Πλοιάρχων 

θ' Α.Ε.Ν. Ιονίων Νήσων, με έδρα το Αργοστόλι. 
Σχολή Πλοιάρχων 

Γ Α.Ε.Ν. Ηπείρου, με έδρα την Πρέβεζα. 

Σχολή Πλοιάρχων. 

2. Για τη διευκόλυνση της εκπαιδευτικής διαδικασίας 
μπορεί να δημιουργουνται σε κάθε Σχολή τμήματα, 
αναλόγως με τον αριθμό των σπουδαστών σε κάθε 
εξάμηνο, όπως ειδικότερα ορίζει ο Εσωτερικός Κανο¬ 
νισμός. 

3. Η ρύθμιση θεμάτων ίδρυσης, κατάργησης, συγχώ¬ 
νευσης Α.Ε.Ν. ή Σχολών, η σύσταση των αναγκαίων 
θέσεων του προσωπικού τους και η διαδικασία και 
προϋποθέσεις κατανομής και ένταξης του προσωπικού 
στην (δια ή άλλη Α.Ε.Ν. σε περίπτωση συγχώνευσης ή 
κατάργησης Σχολών ή Α.Ε.Ν. καθορίζονται με προεδρικό 
διάταγμα, που εκδίδεται με πρόταση των Υπουργών 
Εμπορικής Ναυτιλίας, Εσωτερικών, Δημόσιας Διοίκησης 
και Αποκέντρωσης, Εθνικής Παιδείας και Θρησκευμάτων 
και Οικονομικών, ύστερα από γνώμη του Συμβουλίου 
Ναυτικής Εκπαίδευσης και κατά περίπτωση των οικείων 
Α.Ε.Ν.. Με όμοιο διάταγμα ρυθμίζονται, στις περιπτώσεις 
αυτές και για το μεταβατικό διάστημα, θέματα που 
αφορούν την οργάνωση και λειτουργία των Α.Ε.Ν. ή 
των Σχολών, καθώς και θέματα που αναφέρονται στους 
σπουδαστές τους. 

4. Οι διατάξεις της προηγούμενης παραγράφου ε¬ 
φαρμόζονται αναλόγως και για τη μετατροπή Α.Ε.Ν. σε 
παράρτημα. Παράρτημα είναι η εκπαιδευτική μονάδα, 
που λειτουργεί εκτός της έδρας της Α.Ε.Ν.. Το πα¬ 
ράρτημα υπάγεται, από διοικητική και εκπαιδευτική ά¬ 
ποψη, στην πλησιέστερη Α.Ε.Ν., στην οποία και ανήκει 
το σύνολο του προσωπικού της μονάδας. Τα θέματα 
οργάνωσης και λειτουργίας και το εκπαιδευτικό έργο 
των παραρτημάτων καθορίζονται με τον Εσωτερικό 
Κανονισμό. 

5. Κατά την Ιδρυση νέων Α.Ε.Ν. λαμβάνονται υπόψη 
ιδίως οι ανάγκες της εμπορικής ναυτιλίας, η δυνατότητα 
απορρόφησης των αποφοίτων στην αγορά εργασίας, 
καθώς και η δυνατότητα εκπαίδευσης από αυτές. 


Άρθρο 5 

Υπηρεσίες Διοικητικής Μέριμνας 

1. Για υποστήριξη του εκπαιδευτικού έργου λειτουργεί 
σε κάθε Α.Ε.Ν. Υπηρεσία Διοικητικής Μέριμνας, η οποία 
περιλαμβάνει: 

α) Γραμματεία Α.Ε.Ν. 

β) Γραμματείες Σχολών. 

γ) Γραφείο εκδόσεων και βιβλιοθήκης. 

δ) Γραφείο σπουδασπκής μέριμνας. 

2. Η εσωτερική διάρθρωση της Υπηρεσίας Διοικηπκής 
Μέριμνας, η οργάνωση και λειτουργία της, η δημιουργία 
νέων γραφείων ή άλλων υπηρεσιών της, ως και οι 
διαδικασίες στελέχωσής της καθορίζονται στόν Εσω¬ 
τερικό Κανονισμό. 

ΚΕΦΑΛΑΙΟ ΤΡΙΤΟ 
ΔΙΟΙΚΗΣΗ - ΟΡΓΑΝΑ 

Άρθρο 6 

Όργανα διοίκησης της Α.Ε.Ν. 

1. Τα όργανα διοίκησης της Α.Ε.Ν. είναι το Συμβούλιο 
Α.Ε.Ν., ο Διοικητής και ο Υποδιοικητής. 

2. Το Συμβούλιο Α.Ε.Ν. απαρτίζεται από το Διοικητή, 
ως πρόεδρο, τον Υποδιοικητή, το Διευθυντή και Ανα¬ 
πληρωτή Διευθυντή από κάθε Σχολή, έναν εκπρόσωπο 
του τακτικού Ε.Π. από κάθε Σχολή, έναν εκπρόσωπο 
των σπουδαστών από κάθε Σχολή και έναν εκπρόσωπο 
του Δ.Π. της Α.Ε.Ν.. Ο γραμματέας του Συμβουλίου 
ορίζεται με απόφαση του Διοικητή. Η θητεία των ανω¬ 
τέρω εκπροσώπων στο Συμβούλιο είναι για ένα ακα¬ 
δημαϊκό έτος. 

3. Το Συμβούλιο Α.Ε.Ν., εκτός των όσων προβλέπονται 
σε κατ' ιδίαν διατάξεις: 

α) Προσδιορίζει τις ανάγκες των Σχολών σε εκπαι¬ 
δευτικό εξοπλισμό, έπειτα από εισήγηση του Εκπαιδευ¬ 
τικού Συμβουλίου. 

β) Προτείνει στο Υπουργείο την προκήρυξη θέσεων 
Ε.Π. και Ε.Τ.Π.. 

γ) Μπορεί να αναπέμπει αποφάσεις του Εκπαιδευτικού 
Συμβουλίου. 

δ) Εισηγείται προς το Διοικητή για την: 

1) Εκτέλεση έργων εντός της Α.Ε.Ν.. 

2) Οργάνωση των Υπηρεσιών Διοικητικής Μέριμνας. 

3) Απονομή ηθικών αμοιβών. 

4) Ομαλή και εύρυθμη λειτουργία της Α.Ε.Ν.. 

ε) Εκφράζει πς απόψεις της Α.Ε.Ν. προς το Υπουργείο 
σε θέματα Κανονισμού Σπουδών και Εσωτερικού Κα¬ 
νονισμού. 

στ) Αποφασίζει ή εισηγείται για όσα θέματα παραπέ- 
μιιονται σε αυτό από το Διοικητή της Α.Ε.Ν.. 

ζ) Είναι αρμόδιο για όποιο θέμα δεν προβλέπεται ότι 
ανήκει στην αρμοδιότητα άλλου οργάνου της Α.Ε.Ν.. 

4. Το Συμβούλιο συγκαλείται τακτικά μια φορά κάθε 
εξάμηνο. Εκτάκτως συγκαλείται κατά την κρίση του 
προέδρου ή αν ζητηθεί γραπτά από το ένα τρίτο (1/3) 
του συνόλου των μελών του, προκειμένου να αντιμε¬ 
τωπιστούν έκτακτα ή επείγοντα θέματα. Στο έγγραφο 
αυτό αναφέρονται τα θέματα προς συζήτηση. 

5. Ο Διοικητής ασκεί τα καθήκοντά του στο πλαίσιο 
των κειμένων διατάξεων και των αποφάσεων του Υ¬ 
πουργού και έχει, πέραν των όσων προβλέπονται σε 
κατ' ιδίαν διατάξεις, και τις ακόλουθες αρμοδιότητες: 

α) ΠροΓσταται των υπηρεσιών και του προσωπικού 
της Α.Ε.Ν.. 

β) Συντονίζει και ελέγχει όλες τις δραστηριότητες 
των Σχολών και των λοιπών υπηρεσιών της Α.Ε.Ν.. 

γ) ΣυγκαλεΙ το Συμβούλιο της Α.Ε.Ν. και προεδρεύει 
αυτού και δύναται να παρίσταται, άνευ ψήφου, στο 
Εκπαιδευτικό Συμβούλιο των Σχολών, 
δ) Καταρτίζει την ημερήσια διάταξη του Συμβουλίου 
Α.Ε.Ν.. 

ε) Μεριμνά για την εκτέλεση των αποφάσεων του 
Συμβουλίου Α.Ε.Ν.. 

στ) Υπογράφει τα πτυχία μαζί με το Διευθυντή της 
Σχολής. 

ζ) Έχει πειθαρχική δικαιοδοσία σύμφωνα με πς οικείες 
διατάξεις. 

η) Εκφέρει γνώμη, προς τον Υπουργό, επί της πρό¬ 
τασης ορισμού Διευθυντή Σχολής. 

θ) Υποβάλλει κάθε χρόνο στην αρμόδια Διεύθυνση 
του Υ.Ε.Ν. έκθεση πεπραγμένων για το εκπαιδευτικό 
και διοικητικό έργο της Α.Ε.Ν.. 

ι) Συντάσσει εκθέσεις υπηρεσιακής ικανότητας για τα 
μέλη Ε.Π. και Ε.Τ.Π., ως δεύτερος αξιολογητής, στο 
τέλος κάθε ακαδημαϊκού έτους. 

ια) Συγκροτεί επιτροπές για τη μελέτη και διεκπε¬ 
ραίωση συγκεκριμένων θεμάτων, 
ιβ) Υπογράφει την εξερχόμενη αλληλογραφία. 

6. Το Διοικητή όταν δεν υπάρχει, απουσιάζει ή κω¬ 
λύεται αναπληρώνει ο Υποδιοικητής. Ο Υποδιοικητής 
επικουρεί στα καθήκοντά του το Διοικητή και είναι 
υπεύθυνος για τα θέματα διοικητικής μέριμνας. Ασκεί 
ακόμη όσα καθήκοντα εκχωρούνται σε αυτόν με διαταγή 
του Διοικητή. 

Άρθρο 7 

Όργανα διοίκησης της Σχολής 

1. Όργανα διοίκησης της Σχολής είναι το Εκπαιδευτικό 
Συμβούλιο, ο Διευθυντής και ο Αναπληρωτής Διευθυντής. 

2. Το Εκπαιδευτικό Συμβούλιο απαρτίζεται από τα 
τακτικά μέλη Ε.Π. της Σχολής, ανεξαρτήτως άλλης 
ιδιότητάς τους, έναν εκπρόσωπο του Ε.Τ.Π. της Σχολής 
και εκπροσώπους των σπουδαστών της Σχολής, που 
ορίζονται, μαζί με τους αναπληρωτές τους, σε ποσοστό 
20% των μελών του τακτικού Ε.Π.. Χρέη προέδρου 
ασκεί ο Διευθυντής. Το Εκπαιδευτικό Συμβούλιο ορίζει 
εκ των μελών του το γραμματέα του για θητεία ενός 
(1) έτους. Η θητεία των ανωτέρω εκπροσώπων στο 
Συμβούλιο είναι για ένα ακαδημαϊκό έτος. 

Οι εκπαιδευτικοί συνεργάτες και οι επισκέπτες κα¬ 
θηγητές μετέχουν στις συνεδριάσεις χωρίς δικαίωμα 
ψήφου, κατά τα οριζόμενα στον Εσωτερικό Κανονισμό. 

Το Εκπαιδευτικό Συμβούλιο, πέραν των όσων προ- 
βλέπονται σε κατ' ιδίαν διατάξεις, έχει και πς ακόλουθες 
αρμοδιότητες: 

α) Εισηγείται στο Συμβούλιο Α.Ε.Ν. για θέματα σπου¬ 
δών, διδασκαλίας και εξετάσεων, στα πλαίσια του Κα¬ 
νονισμού Σπουδών. 

β) Επεξεργάζεται προτάσεις του εκπαιδευτικού προ¬ 
σωπικού. 


γ) Εισηγείται στο Συμβούλιο Α.Ε.Ν. για την ανάγκη 
προκήρυξης θέσεων Ε.Π. και Ε.Τ.Π. και προτείνει τους 
καταλληλότερους για πρόσληψη, σύμφωνα με πς δια¬ 
τάξεις του νόμου αυτού. 

δ) Αποφασίζει για την κατανομή της διδασκαλίας 
μαθημάτων στα μέλη του Ε.Π. και την κατανομή ωρών 
διδασκαλίας, τα ωρολόγια και αναλυτικά προγράμματα 
και αναθέτει καθήκοντα υπεύθυνου εργαστηρίου σε μέλη 
Ε.Π.. 

ε) Εισηγείται στο Συμβούλιο Α.Ε.Ν. για πς ανάγκες 
σε εκπαιδευπκό προσωπικό με σύμβαση εργασίας ιδιω¬ 
τικού δικαίου ορισμένου χρόνου και προτείνει, μετά τη 
σχετική προκήρυξη, τους καταλληλότερους για πρόσ¬ 
ληψη από το Υ.Ε.Ν.. 

στ) Προτείνει στον Υπουργό, μέσω του Διοικητή, μέλη 
από το τακπκό Ε.Π. που υπηρετεί στη Σχολή για τον 
ορισμό του Διευθυντή αυτής. 

ζ) Προτείνει στον Διοικητή τον ορισμό του Αναπλη¬ 
ρωτή Διευθυντή της Σχολής. 

η) Εισηγείται στο Συμβούλιο Α.Ε.Ν. θέματα σχετικά 
με τον εκπαιδευτικό εξοπλισμό. 

θ) Αποφασίζει ή εισηγείται, κατά περίπτωση, για όσα 
εκπαιδευπκά θέματα παραπέμπονται σε αυτό από το 
Διοικητή της Α.Ε.Ν.. 

ι) Έχει όλες πς αρμοδιότητες που προβλέπονται από 
το νόμο ή τον Εσωτερικό Κανονισμό και τον Κανονισμό 
Σπουδών για τη Σχολή, εκτός από εκείνες που ανα- 
θέτονται ρητώς σε άλλα όργανα. 

3. Το Εκπαιδευτικό Συμβούλιο συγκαλείται κάθε μήνα 
και εκτάκτως κατά την κρίση του Διευθυντή της Σχολής 
ή όταν ζητηθεί από το ένα τρίτο (1/3) του συνόλου 
των μελών του, με αίτησή τους, στην οποία αναφέρονται 
τα θέματα προς συζήτηση. 

4. Ο Διευθυντής Σχολής, πέραν των όσων προβλέ- 
πονται σε κατ' ιδίαν διατάξεις, έχει και πς ακόλουθες 
αρμοδιότητες: 

α) Καταρτίζει την ημερήσια διάταξη του Εκπαιδευπκού 
Συμβουλίου, την οποία κοινοποιεί στο Διοικητή της 
Α.Ε.Ν. και προεδρεύει αυτού. 

β) Εισηγείται επί θεμάτων ημερήσιας διάταξης του 
Εκπαιδευπκού Συμβουλίου, 
γ) Υπογράφει τα πτυχία μαζί με το Διοικητή, 
δ) Προίσταται της Γραμματείας της Σχολής, του Ε.Π. 
και του Ε.Τ.Π. της Σχολής, 
ε) Συντονίζει εκπαιδευτικά θέματα της Σχολής, 
στ) Συγκροτεί επιτροπές για τη μελέτη και διεκπε¬ 
ραίωση θεμάτων που έχουν σχέση με τις αρμοδιότητές 
του. 

ζ) Μεριμνά για την εκτέλεση των αποφάσεων του 
Εκπαιδευπκού Συμβουλίου, 

η) Συντάσσει εκθέσεις υπηρεσιακής ικανότητας για 
τα μέλη Ε.Π. και Ε.Τ.Π., ως πρώτος αξιολογητής, στο 
τέλος κάθε ακαδημαϊκού έτους, 
θ) Ασκεί πειθαρχική εξουσία κατά πς οικείες διατάξεις, 
ι) Μεριμνά για την επίλυση των ατομικών και εκπαι¬ 
δευτικών υποθέσεων των σπουδαστών ή παραπέμπει 
αυτές στο Εκπαιδευπκό Συμβούλιο, 
ια) Τηρεί μητρώα εκπαιδευπκής δραστηριότητας κάθε 
μέλους του εκπαιδευτικού προσωπικού. 

5. Το Διευθυντή της Σχολής όταν δεν υπάρχει, α¬ 
πουσιάζει ή κωλύεται αναπληρώνει ο Αναπληρωτής 
Διευθυντής Σχολής. Ο Αναπληρωτής Διευθυντής Σχολής 

ασκεί καθήκοντα που του έχουν ανατεθεί από το Διοι¬ 
κητή, ύστερα από σχετική εισήγηση του Διευθυντή 
Σχολής. 

Άρθρο 8 

Ανάδειξη και λειτουργία οργάνων 

1. Ο Διοικητής και ο Υποδιοικητής είναι ανώτεροι ή 
ανώτατοι Αξιωματικοί του Λ.Σ. (Γ.Υ.) και ορίζονται με 
απόφαση του Υπουργού. 

2. Ο Διευθυντής της Σχολής είναι τακτικό μέλος του 
Ε.Π. της Σχολής και ορίζεται για τριετή θητεία με 
απόφαση του Υπουργού, ύστερα από πρόταση του 
οικείου Εκπαιδευτικού Συμβουλίου και γνώμη του Διοι¬ 
κητή. Η πρόταση περιλαμβάνει δύο ή τρεις καθηγητές 
ειδικότητας πλοιάρχου, προκειμένου περί Σχολής 
Πλοιάρχων και ειδικότητας μηχανικού, προκειμένου περί 
Σχολής Μηχανικών και εφόσον δεν υπάρχουν καθηγη¬ 
τές, επίκουρους καθηγητές των αντίστοιχων ειδικοτή¬ 
των. Αν δεν υποβληθεί πρόταση ή γνώμη μέσα στην 
προθεσμία που έχει τάξει ο Υπουργός ή αν η πρόταση 
δεν περιέχει τον ανωτέρω αριθμό μελών Ε.Π., ο ορισμός 
του Διευθυντή γίνεται από τον Υπουργό. 

3. Ο Αναπληρωτής Διευθυντής Σχολής είναι τακτικό 
μέλος του Ε.Π. της Σχολής. Ορίζεται με απόφαση του 
Διοικητή, ύστερα από πρόταση του οικείου Εκπαιδευτικού 
Συμβουλίου, για ένα (1) ακαδημαϊκό έτος. Τη σχετική 
πρόταση μπορεί ο Διοικητής να την αναπέμψει αιτιο¬ 
λογημένα μία και μόνο φορά. 

4. α) Οι εκπρόσωποι του Ε.Π. στο Συμβούλιο Α.Ε.Ν. 
υποδεικνύονται, μαζί με τους αναπληρωτές τους, από 
το Εκπαιδευτικό Συμβούλιο της Σχολής. 

β) Ο εκπρόσωπος του Δ.Π. στο Συμβούλιο Α.Ε.Ν. και 
ο αναπληρωτής του υποδεικνύονται από το σύνολο του 
διοικητικού προσωπικού της Α.Ε.Ν., όπως ειδικότερα 
ορίζει ο Εσωτερικός Κανονισμός. Ο εκπρόσωπος του 
Ε.Τ.Π. στο Εκπαιδευτικό Συμβούλιο και ο αναπληρωτής 
του υποδεικνύονται από το σύνολο των μελών του 
Ε.Τ.Π. της Σχολής, όπως ειδικότερα ορίζει ο Εσωτερικός 
Κανονισμός. Οι εκπρόσωποι των σπουδαστών στο Συμ¬ 
βούλιο Α.Ε.Ν. και στο Εκπαιδευτικό Συμβούλιο υποδει¬ 
κνύονται μαζί με τους αναπληρωτές τους από το Διοι¬ 
κητικό Συμβούλιο του οικείου σπουδαστικού συλλόγου. 

γ) Οι εκπρόσωποι του Ε.Π., του Ε.Τ.Π. και του Δ.Π. 
και των σπουδαστών στα συλλογικά όργανα ορίζονται 
μέσα σε είκοσι (20) ημέρες, ύστερα από σχεπκή πρό¬ 
σκληση του Διοικητή στα αρμόδια κατά περίπτωση 
όργανα των κατηγοριών αυτών. 

δ) Στην περίπτωση που ο αριθμός εκπροσώπων σε 
συλλογικά όργανα καθορίζεται ως ποσοστιαία αναλογία 
αριθμητικής δύναμης, τα κλάσματα στρογγυλοποιούνται 
στην πλησιέστερη μονάδα, ενώ το 0,5 στρογγυλοποιεί- 
ται στη μεγαλύτερη μονάδα. 

ε) Σπς συνεδριάσεις των συλλογικών οργάνων μπορεί 
να παρίστανται πρόσωπα, τα οποία έχουν κληθεί από 
τον προεδρεύοντα των οργάνων αυτών και για όσο 
χρόνο κρίνεται από αυτόν αναγκαίο, 
στ) Τα συλλογικά όργανα συντίθενται και λειτουργούν 
νομίμως, έστω και αν δεν έχουν οριστεί τα μέλη που 
εκπροσωπούν κατηγορίες προσωπικού και τους σπου¬ 
δαστές, εφόσον όμως έχει προηγηθεί εγκαίρως, κατά 
τα οριζόμενα στον Εσωτερικό Κανονισμό, η πρόσκληση 


του Διοικητή για τον ορισμό τους. 

ζ) Τα συλλογικά όργανα ευρίσκονται σε απαρτία όταν 
παρίσταται αριθμός μελών, με δικαίωμα ψήφου, μεγα¬ 
λύτερος των απάντων. 

η) Οι αποφάσεις λαμβάνονται με απόλυτη πλειοψηφία 
των παρόντων. Σε περίπτωση ισοψηφίας επικρατεί η 
άποψη υπέρ της οποίας ψήφισε ο πρόεδρος του ορ¬ 
γάνου. 

Άρθρο 9 

Εσωτερικός Κανονισμός 

1. Με απόφαση των Υπουργών Εμπορικής Ναυτιλίας 
και Εθνικής Παιδείας και Θρησκευμάτων εγκρίνεται ο 
Εσωτερικός Κανονισμός των Α.Ε.Ν., με τον οποίο ρυθ¬ 
μίζεται κάθε θέμα σχετικό με τη διαδικασία ανάδειξης 
και σύγκλησης και γενικά λειτουργίας των συλλογικών 
και ατομικών οργάνων των Α.Ε.Ν., ως και τον ορισμό 
των εκπροσώπων των διαφόρων κατηγοριών στα κάθε 
φύσης συλλογικά όργανα που προβλέπονται από το 
νόμο αυτόν. 

2. Με τον Εσωτερικό Κανονισμό ρυθμίζονται ακόμη 
θέματα σχετικά με τις θερινές διακοπές, αργίες, εορ¬ 
τολόγιο, ωράριο λειτουργίας των υπηρεσιών και εγκα 
ταστάσεων, εθιμοτυπία και τελετουργία, ορκωμοσία, δια¬ 
βεβαίωση των πρωτοετών σπουδαστών και καθομολό¬ 
γηση των πτυχιούχων, τον τύπο του χορηγούμενου 
πτυχίου, τη συγκρότηση από τακτικό προσωπικό δια¬ 
φόρων επιτροπών κατά Σχολή για την παρακολούθηση 
συγκεκριμένων θεμάτων και την υποβολή σχετικών ει- 
σηγήσεων στα οικεία διοικητικά όργανα και γενικώς ι 
θέματα εσωτερικής λειτουργίας των Α.Ε.Ν.. 

Άρθρο 10 

Συμβούλιο Ναυτικής Εκπαίδευσης 

1. Ιδρύεται Συμβούλιο Ναυτικής Εκπαίδευσης (Σ.Ν.Ε.), 
που συντίθεται από: 

α) Το Γ ενικό Γραμματέα του Υπουργείου, ως πρόεδρο, 
με αναπληρωτή τον Αρχηγό του Λιμενικού Σώματος. 

β) Έναν εκπρόσωπο του Υπουργείου Εθνικής Παιδείας 
και Θρησκευμάτων. 

γ) Ανά έναν εκπρόσωπο της Ένωσης Ελλήνων Ε¬ 
φοπλιστών (Ε.Ε.Ε.), της Ένωσης Εφοπλιστών Ακτο¬ 
πλοΐας (Ε.Ε.Α.), του Ναυτικού Επιμελητηρίου Ελλάδος 
(Ν.Ε.Ε.) και της Πανελλήνιας Ναυτικής Ομοσπονδίας 
(Π.Ν.Ο.). 1 

δ) Δύο εκπροσώπους εκπαιδευτικού προσωπικού μο¬ 
νάδων ναυτικής εκπαίδευσης, εκ των οποίων ένας 
τουλάχιστον από Α.Ε.Ν.. 

ε) Έναν εκπρόσωπο σπουδαστών Α.Ε.Ν.. 

Στο Σ.Ν.Ε. παρίσταται ο Διευθυντής Ναυτικής Εκπαί¬ 
δευσης του Υπουργείου χωρίς δικαίωμα ψήφου. 

Η συγκρότηση του Σ.Ν.Ε. γίνεται κάθε δύο (2) έτη 
με απόφαση του Υπουργού. 

Με όμοια απόφαση ρυθμίζονται θέματα οργάνωσης 
και λειτουργίας του, γραμματειακής υποστήριξης, πρό¬ 
τασης εκπροσώπων και αναπληρωτών τους και κάθε 
σχετική λεπτομέρεια. 

2. Το Σ.Ν.Ε. εισηγείται στον Υπουργό για θέματα 
ναυπκής εκπαίδευσης, κατάρτισης και επιμόρφωσης κπι 
ιδιαίτερα για: 

α) Την ίδριχπ), καιάργηση. συγχώνειιση, ικ^παπή 

Λ Ε Ν. σε παράρτημα ή αναστολή λειτουργίας Α.Ε.Ν. 
και άλλων μονάδων ναυτικής εκπαίδευσης και κατάρ¬ 
τισης, με βάση τις προβλεπόμενες ανάγκες της ναυ¬ 
τιλίας. 

β) Το περιεχόμενο σπουδών και τα διδασκόμενα 
μαθήματα. 

γ) Τα επαγγελματικά δικαιώματα των πτυχιούχων 
Λ.Ε Ν. και των άλλων μονάδων ναυτικής εκπαίδευσης 
και κατάρτισης. 

δ) Τη λειτουργία σε Α.Ε.Ν. προγραμμάτων ναυτικής 
εξειδίκευσης, επιμόρφωσης, μετεκπαίδευσης και κατάρ¬ 
τισης. 

ε) Το σχεδίασμά για την προσέλκυση σπουδαστών 
στις σχολές εμπορικοί) ναυτικού, τον αριθμό εισακτέων 
στις Α.Ε.Ν. και τον τρόπο εισαγωγής. 

στ) Την αναγκαία υλικοτεχνική υποδομή των Α.Ε.Ν. 
και των άλλων μονάδων ναυτικής εκπαίδευσης και κα- 
τάρπσης. 

Ακόμη εκφέρει γνώμη, όταν ζητηθεί, για τις ετήσιες 
κάθε είδους δαπάνες των Α.Ε.Ν. και των άλλων μονάδων 
ναυπκής εκπαίδευσης και κατάρτισης, κατά το μέρος 
που αυτές καλύπτονται από το Κεφάλαιο Ναυτικής 
Εκπαίδευσης (Κ.Ν.Ε.). 

3. Με απόφαση του Σ.Ν.Ε. είναι δυνατόν να συγκρο¬ 
τούνται επιτροπές για την εξέταση εξειδικευμένων θε¬ 
μάτων της ναυτικής εκπαίδευσης, όπως επεξεργασίας 
εκπαιδευτικών προγραμμάτων και την υποβολή σχετικών 
εισηγήσεων. Στις επιτροπές αυτές αλλά και στις συ¬ 
νεδριάσεις του Σ.Ν.Ε. μπορούν να λάβουν μέρος, χωρίς 
δικαίωμα ψήφου, και άλλα πρόσωπα ως εμπειρογνώμονες 
ή ως εκπρόσωποι υπηρεσιών ή φορέων, ανάλογα με 
τη φύση του συζητούμενου θέματος. Η επιλογή των 
προσώπων και ο τρόπος λειτουργίας των επιτροπών 
γίνεται με απόφαση του Σ.Ν.Ε.. Η αμοιβή των μελών 
των επιτροπών γίνεται σύμφωνα με τις ισχύουσες δια¬ 
τάξεις. 

ΚΕΦΑΛΑΙΟ ΤΕΤΑΡΤΟ 
ΠΡΟΣΩΠΙΚΟ ΤΩΝ Α.Ε.Ν. 

Α' ΕΚΠΑΙΔΕΥΤΙΚΟ ΠΡΟΣΩΠΙΚΟ 

Άρθρο 11 

Βαθμίδες και προσόντα του Ε.Π. 

1. Το διδακτικό έργο ασκείται από το Ε.Π., το οποίο 
ανήκει σε μία από τις βαθμίδες: 

α) Καθηγητή 

β) Επίκουρου καθηγητή 

γ) Επιμελητή 

δ) Καθηγητή ειδικών μαθημάτων. 

Οι θέσεις των βαθμιδών καθηγητή και επίκουρου 
καθηγητή είναι ενιαίες. 

2. Τα μέλη του Ε.Π., ανάλογα με τη βαθμίδα και το 
διδακτικό τους έργο, πρέπει να συνδυάζουν κατάλληλη 
θεωρητική κατάρτιση και επαγγελματική εμπειρία, να 
έχουν διαρκή ενημέρωση για τον τομέα τους και συνεχή 
επαφή με την παραγωγική και ναυτιλιακή πραγματικό¬ 
τητα. στην έκταση που αυτό επιβάλλεται από τα συ¬ 
γκεκριμένα διδακπκά τους καθήκοντα. 

3. Τα προσόντα που απαιτούνται για την εκλογή σε 
κάθε βαθμίδα είναι τα ακόλουθα: 


Α. Καθηγητή: 

α) Ναυπκών μαθημάτων: 

1) Πτυχίο ή δίπλωμα ναυπκής σχολής τριτοβάθμιας 
εκπαίδευσης. 

2) Δίπλωμα εμπορικού ναυπκού Α' τάξεως. 

3) Δεκαετής πραγματική θαλάσσια υπηρεσία, από την 
οποία τουλάχιστον διετής μετά την απόκτηση του δι¬ 
πλώματος Α' τάξεως και σε καθήκοντα πλοιάρχου ή 
μηχανικού ή ραδιοτηλεγραφητή με δίπλωμα Παάίο 
ΕΙβοΙτοπίο ΟίίίοβΓ (ΗΕΟ). 

4) Τίτλο μεταπτυχιακών σπουδών Α.Ε.Ι., σχεπκό με 
το αντικείμενο της θέσης που προκηρύσσεται. 

5) Πολύ καλή γνώση της αγγλικής γλώσσας και της 
αγγλικής ναυτικής ορολογίας. 

Συνεκτιμάται διδακπκή εμπειρία σε σχολές τριτοβάθ¬ 
μιας ναυπκής εκπαίδευσης και συγγραφικό έργο σχεπκό 
με την ειδικότητα. 

β) Γενικών και τεχνικών μαθημάτων: 

1) Πτυχίο ή δίπλωμα Α.Ε.Ι.. 

2) Οκταετής τουλάχιστον επαγγελμαπκή δραστηριό¬ 
τητα από τη λήψη του βασικού τίτλου σπουδών και σε 
ειδικότητα που ανπστοιχεί στην προκηρυσσόμενη θέση, 
στην οποία να συμπεριλαμβάνεται διετής τουλάχιστον 
διδακτική εμπειρία σε σχολές τριτοβάθμιας εκπαίδευσης 
εσωτερικού. 

3) Αναγνωρισμένο διδακτορικό δίπλωμα, σχετικό με 
το αντικείμενο της θέσης που προκηρύσσεται. 

4) Πολύ καλή γνώση της αγγλικής γλώσσας. 

Συνεκτιμάται συγγραφικό έργο σχεπκό με την ειδι¬ 
κότητα. 

Β. Επίκουρου καθηγητή: 

α) Ναυτικών μαθημάτων: 

1) Πτυχίο ή δίπλωμα ναυπκής σχολής τριτοβάθμιας 
εκπαίδευσης. 

2) Δίπλωμα εμπορικού ναυτικού Α' τάξεως. 

3) Δεκαετής πραγμαπκή θαλάσσια υπηρεσία. 

4) Πολύ καλή γνώση της αγγλικής γλώσσας. 

Συνεκτιμάται συγγραφικό έργο σχετικό με την ειδι¬ 
κότητα 

β) Γενικών και τεχνικών μαθημάτων: 

1) Πτυχίο ή δίπλωμα Α.Ε.Ι.. 

2) Αναγνωρισμένος τίτλος μεταπτυχιακών σπουδών, 
σε θέματα σχετικά με το ανπκείμενο της θέσης που 
προκηρύσσεται. 

3) Εξαετής τουλάχιστον επαγγελματική δραστηριό¬ 
τητα από τη λήψη του βασικού τίτλου σπουδών και σε 
συναφή ειδικότητα με τη θέση που προκηρύσσεται. 

4) Πολύ καλή γνώση της αγγλικής γλώσσας. 

Συνεκτιμάται συγγραφικό έργο σχεπκό με την ειδι¬ 
κότητα. 

Γ. Επιμελητή: 

α) Αναλόγως με το γνωστικό αντικείμενο: Είτε πτυχίο 
ή δίπλωμα Α.Ε.Ι. ή Τ.Ε.Ι. αντίστοιχης ειδικότητας είτε 
δίπλωμα εμπορικού ναυτικού Α' ή Β' τάξεως. 

β) 1) Για τους πτυχιούχους Α.Ε.Ι. ή Τ.Ε.Ι.: Εμπειρία 
στην εφαρμογή επιστημονικών γνώσεων και μεθόδων 
κατάλληλου επιπέδου και αντίστοιχης ειδικότητας προς 
τη θέση που προκηρύσσεται, με τριετή τουλάχιστον, 
μετά τη λήιμη του βασικού τίτλου σπουδών, επαγγελ- 

μαπκή δραστηριότητα σε θέματα εφαρμογών. Κατά την 
αξιολόγηση των υποψηφίων για την πλήρωση της θέσης 
συνεκτιμάται ενδεχόμενη επιστημονική δραστηριότητα. 

2) Για τους διπλωματούχους εμπορικού ναυτικού: 
Οκταετής πραγματική θαλάσσια υπηρεσία. 

γ) Καλή γνώση της αγγλικής γλώσσας και της αγγλικής 
τεχνικής ή ναυτικής ορολογίας. 

Δ. Καθηγητών ειδικών μαθημάτων: 

α) Πτυχίο ή δίπλωμα Α Ε Ι. αγγλικής φιλολογίας ή 
φυσικής αγωγής, κατά περίπτωση. 

β) Πενταετής επαγγελματική ή εκπαιδευτική προϋ¬ 
πηρεσία στην ειδικότητα. 

Συνεκτιμώνται μεταπτυχιακοί τίτλοι ή συγγραφικό έργο 
σχετικό με την ειδικότητα. 

4. Σε κάθε περίπτωση συνεκτιμάται η καλή γνώση και 
μιας ακόμη εκ των γλωσσών της Ευρωπαϊκής Ένωσης. 

5. Ο τρόπος με τον οποίο διαπιστώνεται η γνώση 
της γλώσσας, καθώς και της αγγλικής τεχνικής ή 
ναυτικής ορολογίας καθορίζεται με απόφαση του Υ¬ 
πουργού. 

6. Για την ισοτιμία τίτλων ναυτικών σχολών τριτο¬ 
βάθμιας εκπαίδευσης εξωτερικού με τους τίτλους των 
Α.Ε.Ν., προκειμένου για διορισμό σε θέση Ε.Π., απο- 
φσίνεται πενταμελής Επιτροπή Ισοτιμιών" από Διευθυ¬ 
ντές Α.Ε.Ν. και μέλη διδακτικού προσωπικού Α.Ε.Ι. ή 
Τ.Ε.Ι., συγγενούς γνωστικού αντικειμένου. Η ειδικότερη 
σύνθεση, η οργάνωση και λειτουργία της επιτροπής, ο 
τρόπος επιλογής, η διάρκεια της θητείας, η αμοιβή των 
μελών της κατά τις ισχύουσες διατάξεις, η γραμματειακή 
της υποστήριξη και κάθε σχετικό θέμα ρυθμίζονται με 
απόφαση των Υπουργών Εμπορικής Ναυτιλίας, Οικο¬ 
νομικών και Εθνικής Παιδείας και Θρησκευμάτων. Η 
Επιτροπή συγκροτείται με απόφαση των Υπουργών 
Εμπορικής Ναυτιλίας και Εθνικής Παιδείας και Θρη¬ 
σκευμάτων. 

Άρθρο 12 

Πλήρωση θέσεων Ε.Π. 

1. Το Υπουργείο, ύστερα από εισήγηση του Συμβουλίου 
της οικείας Α.Ε.Ν., προβαίνει στην προκήρυξη πλήρωσης 
κενών οργανικών θέσεων Ε.Π.. 

2. α) Η επιλογή για πλήρωση θέσεων Ε.Π. των Α.Ε.Ν. 
γίνεται από ειδικά και κατά ειδικότητα πενταμελή ε- 
κλεκτορικά σώματα, που συγκροτούνται με απόφαση 
των Υπουργών Εμπορικής Ναυτιλίας και Εθνικής Παι¬ 
δείας και θρησκευμάτων. Στα εκλεκτορικά σώματα με¬ 
τέχουν μέλη Ε.Π. των Α.Ε.Ν. Ιδιας ή ανώτερης βαθμίδας 
και της αυτής ή συγγενούς ειδικότητας ή και άλλα 
πρόσωπα με εξειδικευμένη γνώση στην ειδικότητα και 
αντίστοιχα προσόντα προς τη θέση που πληρώνεται, 
που εισηγούνται στον Υπουργό τα Εκπαιδευτικά Συμ¬ 
βούλια των οικείων Σχολών των Α.Ε.Ν.. 

β) Εάν η προκήρυξη αφορά θέση καθηγητή και εναλ¬ 
λακτικώς θέση επίκουρου καθηγητή, οι υποψήφιοι κρί— 
νονται πρώτα για τη θέση του καθηγητή. Αν κατά την 
αιτιολογημένη κρίση του εκλεκτορικού σώματος κανείς 
από τους υποιρήφιους δεν έχει τα προσόντα για την 
κατάληψη θέσης καθηγητή, η διαδικασία επαναλαμβά¬ 
νεται μέσα σε προθεσμία δέκα (10) ημερών που ορίζεται 
κατά την (δια συνεδρίαση, για την κατάληψη θέσης 
επίκουρου καθηγητή. 


γ) Ο Υπουργός μπορεί να αναπέμπει για λόγους 
νομιμότητας τις αποφάσεις των εκλεκτορικών σωμάτων. 

3. Μέλη του Ε.Π. δεν μπορούν να υποβάλλουν υπο¬ 
ψηφιότητα για κατάληψη θέσης Ε.Π., είτε ανώτερης 
βαθμίδας στην Ιδια Σχολή είτε της ίδιας ή ανώτερης 
βαθμίδας σε άλλη Σχολή, εάν δεν περάσουν δύο (2) 
έτη από το διορισμό τους στη Σχολή στην οποία 
υπηρετούν. 

4. α) Είναι δυνατή η μετάκληση σε κενές θέσεις Ε.Π. 
στη βαθμίδα καθηγητή, εφόσον υπάρχει κενή θέση και 
αυτός που μετακαλείται: α) έχει όλα τα προσόντα που 
απαιτούνται για πρόσληψη σε θέση καθηγητή και β) 
κατέχει θέση καθηγητή σε άλλη Σχολή Α.Ε.Ν. της 
χώρας. 

β) Για τη μετάκληση απαιτείται εισήγηση του Εκπαι¬ 
δευτικού Συμβουλίου της Σχολής, που συγκεντρώνει 
πλειοψηφία των δύο τρίτων (2/3) τουλάχιστον των 
μελών του και πρόταση του Συμβουλίου της Α.Ε.Ν.. Ο 
Υπουργός, αν εγκρίνει την εισήγηση, εκδίδει σχετική 
απόφαση μετάκλησης, η οποία επέχει θέση διορισμού. 

5. Με απόφαση των Υπουργών Εμπορικής Ναυτιλίας 
και Εθνικής Παιδείας και Θρησκευμάτων ρυθμίζονται τα 
ειδικότερα θέματα που έχουν σχέση με τη διαδικασία 
προκήρυξης και πλήρωσης με επιλογή ή μετάκληση των 
θέσεων του Ε.Π., τον τρόπο λειτουργίας των εκλεκτο¬ 
ρικών σωμάτων, την αιτιολόγηση των αποφάσεών τους, 
τα της αναπομπής αυτών από τον Υπουργό και κάθε 
σχετική λεπτομέρεια. 

Άρθρο 13 

Μονιμοποίηση - Κρίση εκπαιδευτικού προσωπικού 

1. α) Όλα τα μέλη του Ε.Π. διορίζονται με δοκιμαστική 
θητεία δύο (2) ετών. Τυχόν προηγούμενη μονιμοποίηση 
σε άλλη βαθμίδα ή σε άλλη Σχολή Α.Ε.Ν. δεν λαμβάνεται 
υπόψη. 

β) Για τη μονιμοποίηση μέλους Ε.Π. πρέπει η δοκι¬ 
μαστική θητεία του να υπήρξε ευδόκιμη. Η σχεπκή κρίση 
σχηματίζεται με βάση τα κριτήρια του εδαφίου β' της 
επόμενης παραγράφου. 

γ) Η μονιμοποίηση γίνεται με απόφαση του Υπουργού, 
ύστερα από εισήγηση του οικείου Διευθυντή Σχολής 
και πρόταση του Συμβουλίου της Α.Ε.Ν.. 

δ) Η δοκιμαστική θητεία μπορεί να παραταθεί με 
απόφαση του Υπουργού για ένα (1) ακόμη έτος μετά 
την αρνητική κρίση για μονιμοποίηση. Αν δεν υπάρξει 
και πάλι θετική κρίση για μονιμοποίηση, ο κρινόμενος 
απολύεται με πράξη του Υπουργού, ύστερα από από¬ 
φαση του Υπηρεσιακού Συμβουλίου. 

ε) Ο Υπουργός μπορεί, με αιπολογημένη απόφασή 
του, να αναπέμψει μία μόνο φορά την πρόταση για 
μονιμοποίηση, παράταση της δοκιμαστικής θητείας ή 
απόλυση μέλους του Ε.Π.. 

2. α) Στο τέλος κάθε δεύτερου ακαδημαϊκού έτους 
το Συμβούλιο της Α.Ε.Ν. συντάσσει, ύστερα από εισή¬ 
γηση των αρμόδιων οργάνων, έκθεση εκπαιδευπκής 
αξιολόγησης για κάθε μέλος του Ε.Π.. Οι εκθέσεις 
αυτές είναι εμπιστευτικές και εντάσσονται στα μητρώα 
εκπαιδευπκής δραστηριότητας των μελών του Ε.Π. που 
τηρούνται από το Διευθυντή της Σχολής. Κάθε μέλος 
του Ε.Π. μπορεί να λάβει γνώση των εκθέσεων εκπαι- 
δευπκής αξιολόγησης που το αφορούν. 

β) Κριτήρια για τη σύνταξη των εκθέσεων εκπαιδευ¬ 
τικής αξιολόγησης του άρθρου αυτού, καθώς και των 
ετήσιων εκθέσεων υπηρεσιακής κρίσης είναι κατά πε¬ 
ρίπτωση: 

1) Το διδακτικό έργο. 

2) Η δραστηριότητα για βελτίωση της εκπαιδευτικής 
διαδικασίας, όπως η συγγραφή διδακτικών βιβλίων ή 
άλλων βοηθημάτων, η εγκατάσταση και ανάπτυξη ερ¬ 
γαστηρίων. 

3) Η ειδικότερη προσφορά στη λειτουργία της Α.Ε.Ν.. 

4) Η επιστημονική, τεχνολογική, ερευνητική ναυτιλιακή 
δραστηριότητα και η διαρκής ενημέρωση στις επιστη¬ 
μονικές εξελίξεις του κλάδου τους και 

5) Η συμμετοχή σε σεμινάρια παιδαγωγικής κατάρτι¬ 
σης. 

Ο ειδικότερος προσδιορισμός των ανωτέρω κριτηρίων, 
των οργάνων που εισηγούνται στο Συμβούλιο της Α.Ε.Ν. 
και της εν γένει διαδικασίας εκπαιδευπκής αξιολόγησης 
καθορίζονται με προεδρικό διάταγμα, που εκδίδεται με 
πρόταση των Υπουργών Εμπορικής Ναυτιλίας και Ε¬ 
θνικής Παιδείας και Θρησκευμάτων. 

γ) Εάν η έκθεση εκπαιδευτικής αξιολόγησης μέλους 
Ε.Π. είναι αρνηπκή, το μέλος αυτό θεωρείται στάσιμο. 
Εάν ένα μέλος Ε.Π. κριθεί στάσιμο σε δύο (2) συνεχείς 
ή τρεις (3) μη συνεχείς κρίσεις απολύεται για ανεπάρκεια 
με απόφαση του Υπουργού, ύστερα από απόφαση του 
οικείου υπηρεσιακού συμβουλίου. 

δ) Ως προς πς εκθέσεις υπηρεσιακής ικανότητας 
εφαρμόζονται αναλόγως οι διατάξεις του Υπαλληλικού 
Κώδικα. 

3. Αν μέλος του Ε.Π. της ίδιας Α.Ε.Ν. είναι υποψήφιο 
για κατάληψη άλλης θέσης στην (δια ή άλλη Α.Ε.Ν., 
κατά την αξιολόγηση συνεκτιμώνται οι κρίσεις της Σχο¬ 
λής στην οποία ανήκει, οι οποίες προβλέπονται από 
τις διατάξεις του άρθρου αυτού. 

Άρθρο 14 

Εκπαιδευτικοί συνεργάτες - Επισκέπτες καθηγητές 

1. Για την κάλυψη παροδικών εκπαιδευτικών αναγκών 
των Α.Ε.Ν. μπορεί να ανατίθεται, ύστερα από προκήρυξη, 
διδακτικό έργο ενός ή δύο διδακτικών εξαμήνων σε 
εκπαιδευτικούς συνεργάτες με σύμβαση εργασίας ιδιω¬ 
τικού δικαίου ορισμένου χρόνου και με ωριαία αντιμισθία. 
Οι εκπαιδευτικοί συνεργάτες διακρίνονται σε εκπαιδευ- 
πκούς συνεργάτες α' βαθμίδας, εκπαιδευτικούς συνερ¬ 
γάτες β' βαθμίδας και εκπαιδευτικούς συνεργάτες γ' 
βαθμίδας. 

2. α) Στους εκπαιδευτικούς συνεργάτες α βαθμίδας 
ανατίθενται διδακπκά καθήκοντα θεωρητικής κατάρτι¬ 
σης. Στα καθήκοντα αυτά μπορεί να περιλαμβάνονται 
η διδασκαλία μαθημάτων υποδομής και εξειδίκευσης, η 
εποπτεία αντίστοιχων εργαστηρίων, καθώς και η επί¬ 
βλεψη σχετικών πτυχιακών εργασιών. 

β) Στους εκπαιδευτικούς συνεργάτες β' βαθμίδας α¬ 
νατίθεται διδακτικό έργο, που απαιτεί κυρίως εμπειρία 
εφαρμογών, όπως διεξαγωγή φροντιστηριακών και ερ¬ 
γαστηριακών ασκήσεων. 

γ) Στους εκπαιδευτικούς συνεργάτες γ βαθμίδας α¬ 
νατίθεται διδασκαλία ξένων γλωσσών ή φυσικής αγωγής. 

3. Για την προκήρυξη και πρόσληψη αποφασίζει το 
Συμβούλιο της Α.Ε.Ν., υστέρα από πρόταση του Εκ¬ 


παιδευτικού Συμβουλίου της Σχολής. 

4. Τα ελάχιστα προσόντα του προσωπικού αυτού του 
άρθρου είναι τα ακόλουθα: 

Α. Βαθμίδα α': 

α) Εκπαιδευτικοί ναυτικών μαθημάτων: 

1) Δίπλωμα ναυτικής σχολής τριτοβάθμιας εκπαίδευ¬ 
σης. 

2) Δίπλωμα εμπορικού ναυτικού Α' τάξεως. 

3) Οκταετής πραγμαπκή θαλάσσια υπηρεσία, εκ της 
οποίας ένα (1) έτος τουλάχιστον μετά την απόκτηση 
του διπλώματος Α' τάξεως και σε καθήκοντα πλοιάρχου 
ή μηχανικού ή ραδιοτηλεγραφητή με δίπλωμα Παάίο 
Είθοίτοπίο ΟίΐίοβΓ (ΗΕΟ). 

4) Πολύ καλή γνώση της αγγλικής γλώσσας. 

Συνεκτιμάται συγγραφική δραστηριότητα και εκπαι¬ 
δευτική προϋπηρεσία στη ναυτική εκπαίδευση. 

β) Εκπαιδευτικοί γενικών και τεχνικών μαθημάτων: 

1) Πτυχίο ή δίπλωμα Α.Ε.Ι.. 

2) Αναλόγως με τη φύση του γνωστικού αντικειμένου 
για το οποίο προσλαμβάνεται ο εκπαιδευτικός: τέσσερα 
(4) έτη επαγγελμαπκής ή επιστημονικής δραστηριότητας 
από τη λήψη του βασικού τίτλου σπουδών και σε συναφή 
ειδικότητα με τη θέση που προκηρύσσεται. 

3) Πολύ καλή γνώση της αγγλικής γλώσσας. 

Συνεκτιμάται η κατοχή μεταπτυχιακών τίτλων, συγ¬ 
γραφική δραστηριότητα, καθώς και εκπαιδευτική προϋ¬ 
πηρεσία στη ναυτική εκπαίδευση. 

Β. Βαθμίδα β': 

α) Εκπαιδευτικοί ναυτικών μαθημάτων: 

1) Δίπλωμα εμπορικού ναυτικού τουλάχιστον Β' τά¬ 
ξεως. 

2) Οκταετής πραγματική θαλάσσια υπηρεσία. 

3) Πολύ καλή γνώση της αγγλικής γλώσσας. 

Συνεκτιμάται η τάξη του διπλώματος, συγγραφική 

δραστηριότητα και εκπαιδευτική προϋπηρεσία στη ναυ¬ 
τική εκπαίδευση. 

β) Εκπαιδευτικοί γενικών και τεχνικών μαθημάτων: 

1) Πτυχίο ή δίπλωμα τριτοβάθμιας εκπαίδευσης στην 
ειδικότητα της θέσης που προκηρύσσεται. 

2) Τριετής επαγγελματική εμπειρία στο γνωστικό α¬ 
ντικείμενο της θέσης που προκηρύσσεται. 

3) Πολύ καλή γνώση της αγγλικής γλώσσας. 

Συνεκτιμάται συγγραφική δραστηριότητα. 

Γ. Βαθμίδα γ': 

1) Πτυχίο ή δίπλωμα Α.Ε.Ι. αντίστοιχης ειδικότητας. 

2) Πενταετής επαγγελματική ή εκπαιδευτική εμπειρία. 

Συνεκτιμάται συγγραφική δραστηριότητα. 

5. Αν δεν προσέλθουν υποψήφιοι με τα απαιτοι'ιμενα 
προσόντα για κάθε βαθμίδα, δύναντοι να προσλαμβά¬ 
νονται υποψήφιοι και με μειωμένα προσόντα, οι οποίοι, 
όμως, έχουν το βασικό τίτλο σπουδών. Κατ' εξαίρεση, 
προκειμένου περί ναυτικών μαθημάτων, αν πρόκειται 
για τη βαθμίδα α', πρέπει να έχουν οπωσδήποτε τα 
προσόντα της παραγράφου 4 περίπτωση Α' στοιχείο α' 
αριθμοί 2 και 3. 

6. Για την κάλυψη ειδικών εκπαιδευτικών αναγκών 
είναι δυνατόν να προσλαμβάνοντπ, με απόφαση του 
Υπουργού, ύστερα από γνώμη του οικείου Εκπαιδευτικού 

Συμβουλίου της Σχολής και πρόταση του Συμβουλίου 
της Α.Ε.Ν., ως επισκέπτες καθηγητές, Έλληνες ή αλ¬ 
λοδαποί επιστήμονες, που διαθέτουν τα προσόντα κα¬ 
θηγητή και κατέχουν θέση καθηγητή σε τριτοβάθμιο 
Ιδρυμα, ελληνικό ή ξένο. Οι επισκέπτες καθηγητές 
προσλαμβάνονται, ύστερα από πρόσκληση, με σύμβαση 
εργασίας ιδιωτικού δικαίου ετήσιας διάρκειας, η οποία 
μπορεί να ανανεωθεί με την ίδια διαδικασία. 

7. Με απόφαση του Εκπαιδευτικού Συμβουλίου, τα 
μέλη του εκπαιδευτικού προσωπικού, των οποίων έληξε 
η σύμβαση εργασίας ιδιωτικού δικαίου ορισμένου χρόνου, 
μπορούν να διενεργήσουν τις εξετάσεις των μαθημάτων 
που δίδαξαν το προηγούμενο εξάμηνο. Στην περίπτωση 
αυτή καταβάλλεται αποζημίωση για πέντε (5) ώρες 
συνολικά κάθε εξεταζόμενου μαθήματος. 

8. Η αμοιβή του προσωπικού του παρόντος άρθρου 
καθορίζεται με κοινή απόφαση των Υ πουργών Εμπορικής 
Ναυτιλίας και Οικονομικών, είναι ανάλογη ανά βαθμίδα 
ή κατηγορία επισκεπτών καθηγητών και βαρύνει τα 
έσοδα του Κεφαλαίου Ναυτικής Εκπαίδευσης. 

9. Το προσωπικό του παρόντος άρθρου υπάγεται στο 
Πειθαρχικό Συμβούλιο των τακτικών μελών Ε.Π. των 
Α.Ε.Ν. και διέπεται από τις σχετικές με αυτό πειθαρχικές 
διατάξεις. 

Άρθρο 15 

Υπηρεσιακή κατάσταση και απασχόληση Ε.Π. 

Α. ΥΠΗΡΕΣΙΑΚΗ ΚΑΤΑΣΤΑΣΗ 

1. Τα μέλη του Ε.Π. ασκούν δημόσιο λειτούργημα και 
έχουν καθήκοντα, δικαιώματα και υποχρεώσεις, σύμφωνα 
με τις διατάξεις του νόμου αυτού και του Εσωτερικού 
Κανονισμού. 

2. Τα μέλη του Ε.Π. των Α.Ε.Ν. κατέχουν μόνιμες 
οργανικές θέσεις στις Α.Ε.Ν. που υπηρετούν. 

3. Επίκουροι καθηγητές που έχουν διανύσει τριετία 
στη βαθμίδα αυτή μπορούν να καταλάβουν θέση καθη¬ 
γητή, εάν: α) έχουν αποκτήσει τα προσόντα της βαθμίδας 
καθηγητή και β) δεν έχουν κριθεί έστω και μία φορά 
αρνητικά, σύμφωνα με τις διατάξεις του άρθρου 13, 
είτε για μονιμοποίηση είτε κατά την εκπαιδευτική αξιο¬ 
λόγηση των τελευταίων οκτώ (8), κατά ανώτατο όριο, 
συνεχόμενων ετών. Για την κατηγορία των καθηγητών 
ναυτικών μαθημάτων, η διετής θαλάσσια υπηρεσία, μετά 
την απόκτηση διπλώματος Α' τάξεως, μπορεί να αντι¬ 
καθίσταται, στην περίπτωση αυτή, με ευδόκιμη τριετή 
εκπαιδευτική δραστηριότητα. 

4. Με απόφαση του Υπουργού δύνανται να αποσπώ- 
νται μέλη του Ε.Π. στην Κεντρική Υπηρεσία του Υ.Ε.Ν. 
μέχρι δύο (2) συνεχόμενα έτη. Με όμοια απόφαση και 
ύστερα από γνώμη του υπηρεσιακού συμβουλίου μπορεί 
να αποσπάται, για δύο (2) έτη, μέλος Ε.Π. σε άλλη 
Α.Ε.Ν. ή σε μονάδες ναυτικής εκπαίδευσης, αν υπάρχει 
πλεονάζον εκπαιδευτικό προσωπικό ίδιας ειδικότητας 
σε κάποια Α.Ε.Ν, ή έλλειψη τέτοιου προσωπικού στην 
Α.Ε.Ν. ή στη μονάδα ναυτικής εκπαίδευσης στην οποία 
αποσπάται ο εκπαιδευτικός. 

5. Τα θέματα των υπηρεσιακών αδειών των μελών 
του Ε.Π. ρυθμίζονται με τον Εσωτερικό Κανονισμό. 


Β. ΥΠΗΡΕΣΙΑΚΟ - ΠΕΙΘΑΡΧΙΚΟ ΣΥΜΒΟΥΛΙΟ - 
ΠΕΙΘΑΡΧΙΚΕΣ ΔΙΑΤΑΞΕΙΣ 

1. Συνιστάται Υπηρεσιακό Συμβούλιο για τα τακτικά 
μέλη του Ε.Π. των Α.Ε.Ν., το οποίο αποτελείται από: 

α) Ένα Σύμβουλο του Νομικού Συμβουλίου του Κρά¬ 
τους (Ν.Σ.Κ.), ως πρόεδρο, με αναπληρωτή του πάρεδρο 
του Ν.Σ.Κ., οι οποίοι ορίζονται από τον πρόεδρο του 
Ν.Σ.Κ.. 

β) Το Γενικό Διευθυντή του Υπουργείου, με αναπλη¬ 
ρωτή τον προϊστάμενο της Διεύθυνσης Διοικητικού Προ¬ 
σωπικού του Υπουργείου. Αν δεν υπάρχει Γενικός Διευ¬ 
θυντής ορίζεται ως μέλος ο προϊστάμενος της Διεύ¬ 
θυνσης Διοικητικού Προσωπικού του Υπουργείου με 
αναπληρωτή του προϊστάμενο Διεύθυνσης ή Τμήματος 
του Υπουργείου. 

γ) Ένα Διευθυντή Σχολής Α.Ε.Ν., με όμοιο αναπλη¬ 
ρωτή, που ορίζονται από τον Υπουργό. 

δ) Δύο αιρετούς εκπροσώπους των τακπκών μελών 
Ε.Π. των Α.Ε.Ν. ίδιας ή μεγαλύτερης βαθμίδας με τον 
κρινόμενο εκπαιδευτικό, με όμοιους αναπληρωτές. 

2. Το Υπηρεσιακό Συμβούλιο λειτουργεί και ως Πει¬ 
θαρχικό Συμβούλιο των μελών Ε.Π. των Α.Ε.Ν.. 

3. Με προεδρικό διάταγμα, που εκδίδεται με πρόταση 
των Υπουργών Εμπορικής Ναυτιλίας και Εσωτερικών, 
Δημόσιας Διοίκησης και Αποκέντρωσης, ρυθμίζονται ο 
χρόνος της θητείας των μελών του Συμβουλίου της 
παραγράφου 1, τα θέματα της γραμματειακής υποστή¬ 
ριξής του και καθορίζονται οι αρμόδιότητές του, ο τόπος 
λειτουργίας του, ο τρόπος επιλογής των αιρετών μελών 
του, καθώς και τα πειθαρχικά αδικήματα, οι επιβαλλό¬ 
μενες ποινές, η πειθαρχική δικαιοδοσία και κάθε σχετική 
λεπτομέρεια. 

Γ. ΔΙΔΑΚΤΙΚΟ ΕΡΓΟ ΚΑΙ ΩΡΑΡΙΟ 

1. Τα μέλη του Ε.Π. έχουν τα εξής διδακτικά καθή¬ 
κοντα, διαφοροποιούμενα αναλόγως με τη βαθμίδα στην 
οποία ανήκουν: 

α) Καθηγητές και επίκουροι καθηγητές: την ανάληψη 
διδακτικών δραστηριοτήτων που απαιτούν θεωρητικές 
και επαγγελματικές γνώσεις, όπως διδασκαλία μαθημά¬ 
των υποδομής και εξειδίκευσης, συμμετοχής σε εργα¬ 
στήρια προωθημένων γνώσεων, επίβλεψη εκπόνησης 
πτυχιακών εργασιών. 

β) Επιμελητές: την εκτέλεση διδακτικού έργου που 
απαιτεί κυρίως πείρα εφαρμογών, όπως διδασκαλία ει¬ 
σαγωγικών πρακτικών μαθημάτων και εργαστηριακών 
ασκήσεων. 

γ) Καθηγητές ειδικών μαθημάτων: 

ι) Καθηγητές αγγλικής γλώσσας: την ανάληψη κυρίως 
θεωρητικής και ετπκουρικώς εργαστηριακής διδασκαλίας 
της αγγλικής γλώσσας, καθώς και της ναυτικής ορο¬ 
λογίας σε συνεργασία με καθηγητές, επίκουρους κα¬ 
θηγητές ή επιμελητές. 

ιι) Καθηγητές φυσικής αγωγής: την ανάληψη ναυ- 
ταθληπκών και λοιπών αθλητικών δραστηριοτήτων. 

2. Οι ώρες εβδομαδιαίας διδακτικής απασχόλησης 
των μελών του Ε.Π. ορίζονται ως εξής: 

α) Καθηγητές: Δεκατέσσερις (14) ώρες. 

β) Επίκουροι καθηγητές: Δεκαέξι (16) ώρες, 
γ) Επιμελητές: Είκοσι (20) ώρες, 
δ) Καθηγητές ειδικών μαθημάτων: Δεκαεξι (16) 

ώρες. , 

3. Οι ώρες εβδομαδιαίας διδακτικής απασχόλησης 
των Διευθυντών Σχολών και των αναπληρωτών τους 
ορίζονται ως εξής: 

α) Διευθυντές Σχολών: Δέκα (10) ώρες όταν στη 
Σχολή λειτουργούν έως τέσσερα (4) τμήματα, μειού- 
μενες κατά μία (1) ώρα για κάθε δύο (2) επιπλέον 
τμήματα. Η ελάχιστη εβδομαδιαία διδακτική απασχόληση 
δεν μπορεί να είναι μικρότερη από πέντε (5) ώρες για 
Σχολές στις οποίες λειτουργούν περισσότερα από εννέα 
(9) τμήματα. 

β) Αναπληρωτές Διευθυντές Σχολών: Δώδεκα (12) 
ώρες, όταν στη Σχολή λειτουργούν έως τέσσερα (4) 
τμήματα, μειούμενες κατά μία (1) ώρα για κάθε δύο (2) 
επιπλέον τμήματα Η ελάχιστη εβδομαδιαία διδακτική 
απασχόληση δεν μπορεί να είναι μικρότερη από επτά 
(7) ώρες για Σχολές στις οποίες λειτουργούν περισ¬ 
σότερα από εννέα (9) τμήματα. 

4. Οσα μέλη Ε.Π. μετέχουν στα προγράμματα του 
άρθρου 23 παρ. 2 και 3 θεωρείται όπ ασκούν διδακτικό 
έργο. Για τη συμμετοχή μελών Ε.Π. σε πρόγραμμα της 
παρ. 3 του ίδιου ως ανωτέρω άρθρου, μπορεί να εγκριθεί 
από το Συμβούλιο της Α.Ε.Ν., ύστερα από εισήγηση 
του Συμβουλίου της Σχολής, η απαλλαγή μέχρι τριών 
(3) ωρών εβδομαδιαίας διδακτικής απασχόλησης, εψό- 
σον δεν υπάρχει επιπλέον αμοιβή για τη συμμετοχή 
αυτή. 

5. Ως ώρες διδακτικής απασχόλησης, κατά τα ανω¬ 
τέρω, νοούνται αυτές που αναφέρονται σε διδακτικό 
έργο των στοιχείων α' και β' της παραγράφου 1 του 
άρθρου 20 του παρόντος νόμου. 

6. Σε μέλη του Ε.Π. μπορεί να ανατίθεται υπερωριακή 
διδασκαλία μέχρι το ένα τρίτο του υποχρεωτικού τους 
ωραρίου. Η αμοιβή της υπερωριακής διδασκαλίας κα¬ 
θορίζεται με κοινή απόφαση των Υπουργών Εμπορικής 
Ναυτιλίας και Οικονομικών και είναι ανάλογη ανά βαθ¬ 
μίδα. 

Δ. ΑΛΛΗ ΑΠΑΣΧΟΛΗΣΗ 

1. Τα μέλη του Ε.Π. έχουν υποχρέωση προσφοράς 
στην Α.Ε.Ν., πέραν του διδακτικού έργου και άλλων 
συναφών προς την ειδικότητα και ιδιότητά τους υπη¬ 
ρεσιών, σύμφωνα με τις διατάξεις του νόμου αυτού και 
τις ειδικότερες προβλέψεις του Εσωτερικού Κανονισμού, 
στα πλαίσια της υποχρέωσής τους για πλήρη απασχό¬ 
ληση όλες τις εργάσιμες ημέρες. 

2. Τα μέλη του Ε.Π. μπορούν, εφόσον δεν παρακω¬ 
λύεται το κύριο έργο της Α.Ε.Ν., να παρέχουν χωρίς 
πρόσθετη αμοιβή, με ανάλογη μείωση των ωρών διδα¬ 
σκαλίας ή απαλλαγή από πς υποχρεώσεις τους στην 
Α.Ε.Ν., τις υπηρεσίες τους στον ευρύτερο δημόσιο 
τομέα, καθώς και σε διεθνείς οργανισμούς, στο πλαίσιο 
των διεθνών υποχρεώσεων της χώρας, ύστερα από 
έγκριση του Υπουργού και γνώμη του Υπηρεσιακού 
Συμβουλίου. Η απασχόληση αυτή θεωρείται σε κάθε 
περίπτωση ως πραγματική υπηρεσία στην κύρια θέση 

3. Τα μέλη του Ε.Π. δεν επιτρέπεται να ασκουν άλλη 


επαγγελματική δραστηριότητα εκτός Α.Ε.Ν.. Με προε¬ 
δρικό διάταγμα, που εκδίδεται με πρόταση του Υπουρ¬ 
γού, μπορεί να καθορίζονται οι προϋποθέσεις για την 
κατ' εξαίρεση εκτός υπηρεσίας απασχόληση μελών του 
Ε.Π., αμειβόμενη ή όχι, σε εφαρμογές του επαγγελμα¬ 
τικού τους κλάδου, συμβατές με τα εκπαιδευπκά τους 
καθήκοντα. 

Ε. ΛΟΙΠΕΣ ΥΠΟΧΡΕΩΣΕΙΣ 

1. Η κατά τη διάρκεια του διδακτικού έτους αδικαιο¬ 
λόγητη απουσία πέραν των τριάντα (30). αθροιστικώς, 
εργάσιμων ημερών συνιστά πειθαρχικό παράπτωμα, συ¬ 
νεπαγόμενο την παραπομπή στο πειθαρχικό συμβούλιο 
με το ερώτημα της απόλυσης. 

2. α) Το εκπαιδευτικό, διοικητικό και το λοιπό προ¬ 
σωπικό των Α.Ε.Ν. έχει την υποχρέωση, μέσα σε τρεις 
(3) μήνες από το διορισμό του, να εγκατασταθεί και 
να διαμένει μόνιμα στο νομό που εδρεύει η Α.Ε.Ν. ή 
το παράρτημά της ή προκειμένου περί νησιών στο νησί 
όπου υπάρχει η έδρα αυτή. 

β) Οι διατάξεις του προηγούμενου εδαφίου δεν ε¬ 
φαρμόζονται για το προσωπικό που εξέρχεται από την 
υπηρεσία, για οποιονδήποτε λόγο, ως το τέλος του 
ακαδημαϊκού έτους. 

γ) Η μη τήρηση των υποχρεώσεων του ανωτέρω 
εδαφίου α'. καθώς και η μεταγενέστερη μεταβολή της 
μόνιμης διαμονής συνιστούν πειθαρχικά παραπτώματα, 
συνεπαγόμενα την παραπομπή στο πειθαρχικό συμβού¬ 
λιο με το ερώτημα της απόλυσης. 

Άρθρο 16 

Εκπαιδευτικές άδειες 

1. Κάθε μέλος του Ε.Π. δικαιούται να λάβει εκπαι¬ 
δευτική άδεια, με σκοπό τον εμπλουτισμό και την 
ανανέωση των γνώσεων και της εμπειρίας του, που 
επιτυγχάνεται ιδίως: 

α) με την απασχόληση σε χώρους εργασίας στο 
εσωτερικό ή το εξωτερικό, στους οποίους γίνεται ε¬ 
φαρμογή μεθόδων και γνώσεων που αφορούν τη ναυ¬ 
τιλία, 

β) με τη συμμετοχή του σε δραστηριότητες εκπαι¬ 
δευτικού ιδρύματος ή άλλο σχετικό φορέα της χώρας 
ή του εξωτερικού, 

γ) με τη συμμετοχή του σε επιστημονικά ή άλλα 
σχετικά με τη ναυτιλία συνέδρια, εκπαιδευτικές ή μορ¬ 
φωτικές ανταλλαγές ή παρουσίαση σεμιναρίων σε άλλα 
εκπαιδευτικά ιδρύματα και 

δ) με τη φοίτησή του σε εκπαιδευπκά ιδρύματα της 
χώρας ή του εξωτερικού για την απόκτηση μεταπτυ¬ 
χιακού τίτλου σπουδών ή διδακτορικού διπλώματος. 

2. α) Η εκπαιδευπκή άδεια που δικαιούνται τα μέλη 
του Ε.Π. των Α.Ε.Ν. κατά τη διάρκεια του διδακπκού 
έτους ανέρχεται σε σαράντα (40) ημέρες με πλήρεις 
αποδοχές. Εάν ο αριθμός των ημερών εκπαιδευπκής 
άδειας που χορηγήθηκε στον ενδιαφερόμενο δεν ε- 
παρκεί για την ολοκλήρωση του σχεπκού προγράμματός 
του, είναι δυνατή η χορήγηση πρόσθετης άδειας μέχρι 
σαράντα (40) ακόμη ημέρες στο ίδιο ακαδημαϊκό έτος, 

ως συνέχεια της προηγούμενης. 

β) Κατ' εξαίρεση, η διάρκεια της εκπαιδευτικής άδειας 

για φοίτηση σε Α.Ε.Ι. για απόκτηση τίτλων μεταπτυχιακών 
σπουδών ισούται με τη διάρκεια του μεταπτυχιακού 
προγράμματος σπουδών και μπορεί να παραταθεί μέχρι 
το μισό της αρχικής διάρκειας. 

3. Τα μέλη του Ε.Π. ναυτικών μαθημάτων δικαιούνται, 
επίσης, ανά τριετία ειδική εκπαιδευτική άδεια διάρκειας 
έως τριών (3) μηνών, για ναυτολόγηση σε πλοίο. Τα 
έξοδα μετάβασης και επιστροφής βαρύνουν το Κεφάλαιο 
Ναυπκής Εκπαίδευσης. Η επιλογή, εξεύρεση και ναυ¬ 
τολόγηση σε πλοίο γίνεται με ευθύνη του ενδιαφερο¬ 
μένου και εγκρίνεται ή όχι από τον Υπουργό, ύστερα 
από εισήγηση του Συμβουλίου της οικείας Σχολής. 

4. Μετά τη λήξη της εκπαιδευτικής άδειας των προη¬ 
γούμενων παραγράφων ο εκπαιδευτικός υποχρεούται 
να υπηρετήσει στη Σχολή για διπλάσιο χρονικό διάστημα, 
διαφορετικά καταβάλλει στο Δημόσιο, κατά τις διατάξεις 
του δημόσιου λογιστικού, ποσό ίσο με τις αποδοχές 
του χρόνου που υποχρεούται να υπηρετήσει. 

5. Προϋπόθεση χορήγησης εκπαιδευτικής άδειας είναι: 

α) Να έχει ο ενδιαφερόμενος τρία (3) έτη υπηρεσίας 

στη ναυτική εκπαίδευση, από τα οποία δύο (2) έτη στη 
Σχολή που υπηρετεί το χρόνο που αρχίζει η εκπαιδευτική 
άδεια. 

β) Να μην έχει κριθεί στάσιμος, κατά την έννοια του 
άρθρου 13 παράγραφος 2 στοιχείο γ' του παρόντος, 
κατά τα τρία (3) τελευταία έτη πριν από την υποβολή 
της αίτησης και 

γ) Να μην παρακωλύεται η εκπαιδευτική διαδικασία 
της Σχολής κατά τη διάρκεια απουσίας του αδειούχου 
εκπαιδευτικού. 

6. Αν η εκπαιδευτική άδεια χορηγείται για το εσωτερικό 
και ο αδειούχος δεν μισθοδοτείται από το φορέα απα¬ 
σχόλησης, του καταβάλλονται πλήρεις αποδοχές, ενώ 
αν μισθοδοτείται επιλέγει με δήλωσή του το φορέα 
μισθοδοσίας του. Σε περίπτωση ναυτολόγησης ή εάν 
η εκπαιδευτική άδεια χορηγείται για το εξωτερικό, κα¬ 
ταβάλλονται διπλάσιες αποδοχές, εκτός αν ο δικαιούχος 
μισθοδοτείται από το φορέα απασχόλησής του, οπότε 
δεν λαμβάνει αποδοχές. 

7. Σε κάθε περίπτωση ο αριθμός των μελών του Ε.Π. 
που βρίσκεται σε εκπαιδευτική άδεια δεν μπορεί να 
υπερβαίνει το ένα πέμπτο (1/5) του συνολικού αριθμού 
του Ε.Π. της Σχολής. Αν υπάρχουν περισσότερες αι¬ 
τήσεις, προτιμιόνται αυτές που αναφέρονται στο στοι¬ 
χείο δ’ της παραγράφου 1. 

8. Αυτός που τελεί σε εκπαιδευτική άδεια υποχρεούται 
σε τακτά χρονικά διαστήματα, οριζόμενα από την α¬ 
πόφαση με την οποία χορηγείται η άδεια, να υποβάλλει 
αναφορά προς το Υπουργείο σχετικά με την αξιοποίησή 
της, με στοιχεία της πορείας των σπουδών ή της 
απασχόλησής του. Αν δεν υποβάλει αναφορά ή αν δεν 
προκύπτει πρόοδος, η άδεια ανακαλείται. 

9. Με την επιφύλαξη της προηγούμενης παραγράφου, 
η άδεια δεν ανακαλείται για υπηρεσιακές ανάγκες. 

10. Το μέλος του Ε.Π. που έχει λάβει εκπαιδευτική 
άδεια οφείλει, αμέσως μετά την επάνοδό του, να υπο¬ 
βάλει βεβαιώσεις και έκθεση σχετικά με την εκπαίδευσή 
του. 

11. Σε περίπτωση αθέτησης των ανωτέρω υποχρεώ- 
σεών του, ο εκπαιδευτικός υποχρεούται να επιστρέφει, 
εντός τριμήνου, στο Δημόσιο τις αποδοχές που έλαβε 
κατά το χρόνο της άδειάς του και τα έξοδα μετάβασης 
και επιστροφής, εφαρμοζομένων, σε περίπτωση άρνη¬ 


σης, των διατάξεων του Κώδικα περί Εισπράξεως Δη¬ 
μοσίων Εσόδων. 

12. Την εκπαιδευτική άδεια χορηγεί με απόφασή του 
ο Υπουργός, ύστερα από αίτησή του ενδιαφερομένου 
και εισήγηση του Συμβουλίου της οικείας Σχολής. Με 
απόφαση του Υπουργού καθορίζονται ειδικότερα τα 
θέματα που έχουν σχέση με τη χορήγηση της εκπαι¬ 
δευτικής άδειας, τον έλεγχο της ορθής χρήσης της 
και κάθε σχετική λεπτομέρεια. 

Β' ΜΙΣΘΟΛΟΓΙΚΕΣ ΡΥΘΜΙΣΕΙΣ 

Άρθρο 17 
Αποδοχές 

1. Ο βασικός μηνιαίος μισθός των μελών Ε.Π. των 
Α.Ε.Ν. καθορίζεται με βάση το βασικό μισθό του επι¬ 
μελητή, με τους παρακάτω συντελεστές, στρογγυλο- 
ποιούμενος στην πλησιέστερη εκατοντάδα: 


α) Καθηγητής 1.25 

β) Επίκουρος καθηγητής 1.10 

γ) Επιμελητής 1.00 

δ) Καθηγητής ειδικών μαθημάτων 0.98. 


Για τη διαμόρφωση των βασικών μισθών της παρα¬ 
γράφου αυτής, ο μηνιαίος βασικός μισθός του επιμελητή 
ορίζεται σε διακόσιες τριάντα χιλιάδες (230.000) δραχ- 
μές. 

2. Στα μέλη Ε.Π. των Α.Ε.Ν. καταβάλλονται τα εξής 
επιδόματα και έξοδα παράστασης: 

Α) Επίδομα μεταπτυχιακών σπουδών: 

1) Κάτοχοι αναγνωρισμένου 

διδακτορικού διπλώματος: 18.000 δραχμές. 

2) Κάτοχοι αναγνωρισμένου 
τίτλου μεταπτυχιακών 

σπουδών: 10.000 δραχμές. 

Προκειμένου για κατόχους τίτλων αλλοδαπών ιδρυ¬ 
μάτων, το επίδομα παρέχεται μετά την αναγνώριση της 
ισοτιμίας τους προς τους τίτλους της ημεδαπής, κατά 
την κείμενη νομοθεσία. Η καταβολή του επιδόματος 
ανατρέχει στο χρόνο κατάθεσης των σχετικών τίτλων 
στο αρμόδιο για την αναγνώριση όργανο. 

Β) Επίδομα διδακτικής προετοιμασίας και εξωδιδακπ- 
κής απασχόλησης εντός των Α.Ε.Ν.: 

1) Καθηγητής: 100.000 δραχμές. 

2) Επίκουρος καθηγητής: 80.000 δραχμές. 

3) Επιμελητής: 60.000 δραχμές. 

4) Καθηγητής ειδικών μαθημάτων: 50.000 δραχμές. 

Γ) Πάγια μηνιαία αποζημίωση για δημιουργία και ε¬ 
νημέρωση βιβλιοθήκης: 

1) Καθηγητής: 80.000 δραχμές. 

2) Επίκουρος καθηγητής: 60.000 δραχμές. 

3) Επιμελητής: 50.000 δραχμές. 

4) Καθηγητής ειδικών μαθημάτων: 40.000 δραχμές. 

Δ) Ειδικό επίδομα ναυπκής εκπαίδευσης: 

Καθηγητής, επίκουρος καθηγητής, 

επιμελητής, καθηγητής ειδικών 

μαθημάτων: 60.000 δραχμές. 

Ε) Εξοδα παράστασης σε Διευθυντές και Αναπλη¬ 
ρωτές Διευθυντές Σχολών: 

1) Διευθυντές Σχολών: 40.000 δραχμές. 

2) Αναπληρωτές Διευθυντές 

Σχολών, εφόσον στη Σχολή 

λειτουργούν τουλάχιστον 

πέντε τμήματα: 20.000 δραχμές. 

3. Πέραν των ανωτέρω χορηγούνται το επίδομα χρό¬ 
νου υπηρεσίας, το επίδομα οικογενειακών βαρών, καθώς 
και τα επιδόματα εορτών και άδειας, σύμφωνα με τις 
κείμενες διατάξεις περί δημοσίων υπαλλήλων. 

4. Ως προϋπηρεσία για τη χορήγηση επιδόματος 
χρόνου υπηρεσίας υπολογίζεται: 

α) Η επαγγελματική προϋπηρεσία που απαιτείται ως 
προσόν διορισμού για κάθε θέση. 

β) Η πραγματική θαλάσσια υπηρεσία ή η υπηρεσία 
που έχει διανυθεί στο Δημόσιο με σχέση εργασίας 
δημοσίου δικαίου ή ιδιωτικού δικαίου αορίστου ή ορι¬ 
σμένου χρόνου και δεν συμπίπτει με την προϋπηρεσία 
του προηγούμενου εδαφίου. 

5. Στα μέλη Ε.Τ.Π. καταβάλλεται μηνιαίο επίδομα 
τριάντα χιλιάδων (30.000) δραχμών για την ενημέρωσή 
τους σε θέματα ναυτικών τεχνολογικών εφαρμογών. 

6. Οι διατάξεις του άρθρου αυτού ισχύουν από 1 1.1999. 

Γ ΛΟΙΠΟ ΠΡΟΣΩΠΙΚΟ 
Άρθρο 18 

Ειδικό Τεχνικό Προσωπικό 

1. α) Τα μέλη του Ε.Τ.Π. είναι μόνιμοι δημόσιοι 
υπάλληλοι και παρέχουν έργο υποδομής στη λειτουργία 
των Α.Ε.Ν., προσφέροντας εξειδικειχιένες τεχνικές υ¬ 
πηρεσίες για την αρτιότερη εκτέλεση του έργου των 
Α.Ε.Ν.. 

β) Στο πλαίσιο του έργου τους, τα μέλη του Ε.Τ.Π. 
είναι υπεύθυνα για τη φύλαξη και συντήρηση του ερ¬ 
γαστηριακού εξοπλισμού και την εξασφάλιση βοηθημά¬ 
των για την εκτέλεση των εργαστηριακών, φροντιστη¬ 
ριακών και πρακτικών ασκήσεων, σε συνεργασία με τους 
επιμελητές και το λοιπό αρμόδιο Ε.Π., προετοιμάζουν 
τους χώρους άσκησης των σπουδαστών και βοηθούν, 
κατά περίπτωση, τα μέλη του Ε.Π. κατά τη διάρκεια 
διεξαγωγής των ασκήσεων κατά την κρίση του διδά¬ 
σκοντα. Αναλαμβάνουν ακόμη την εξάσκηση σπουδα¬ 
στών σε εργαστήρια πρακτικών εφαρμογών, για τα 
οποία δεν προβλέπεται θεωρητική διδασκαλία. Για τη 
συμπλήρωση του υποχρεωτικού τους ωραρίου, προσφέ¬ 
ρουν τις υπηρεσίες τους και εξυπηρετούν ανάγκες της 
Α.Ε.Ν., αναλόγως με την ιδιότητα και την ειδικότητά 
τους. 

2. Ως προσόντα διορισμού για το Ε.Τ.Π. ορίζονται: 
α) Απολυτήριο τεχνικού επαγγελματικού λυκείου ή 

ενιαίου πολυκλαδικού λυκείου ή παλαιού τύπου μέσης 
τεχνικής ή επαγγελματικής σχολής ή πτυχίο εμπορικού 
ναυτικού ειδικότητας ανάλογης με τη θέση που προ¬ 
κηρύσσεται. 

β) Τετραετής εργαστηριακή ή επαγγελματική πείρα 
ανάλογης ειδικότητας με τη θέση που προκηρύσσεται. 

3. Το Υπηρεσιακό - Πειθαρχικό Συμβούλιο του Υ.Ε.Ν. 


λειτουργεί και ως Υπηρεσιακό - Πειθαρχικό Συμβούλιο 
για τα μέλη του Ε.Τ.Π. των Α.Ε.Ν.. Στο Συμβούλιο στην 
περίπτωση αυτή συμμετέχουν δύο αιρετοί εκπρόσωποι 
Ε.Τ.Π., σε αντικατάσταση των δύο άλλων αιρετών μελών. 
Τα μέλη αυτά ορίζονται σύμφωνα με όσα προβλέπουν 
ειδικώς οι διατάξεις του προεδρικού διατάγματος της 
παραγράφου 3 του κεφαλαίου Β' του άρθρου 15. 

4. Τα θέματα για τη διετή δοκιμαστική υπηρεσία και 
τη μονιμοποίηση των μελών του Ε.Τ.Π. κρίνονται σύμ¬ 
φωνα με όσα ισχύουν για τους δημοσίους υπαλλήλους. 

5. Τα μέλη του Ε.Τ.Π. λαμβάνουν εκπαιδευτική άδεια 
σύμφωνα με όσα ισχύουν για τους δημοσίους υπαλλή¬ 
λους. Δύναται επίσης να τους χορηγηθεί επιπλέον 
εκπαιδευτική άδεια μέχρι τριών (3) μηνών, για συμπλη¬ 
ρωματική γνώση ή ειδίκευση στον τομέα της εργασίας 
τους. 

6. Με απόφαση του Υπουργού ρυθμίζονται τα ειδι¬ 
κότερα θέματα που έχουν σχέση με τη διαδικασία 
πλήρωσης των θέσεων του Ε.Τ.Π., ενώ με τον Εσωτερικό 
Κανονισμό ρυθμίζονται τα ειδικότερα θέματα απασχό¬ 
λησής του, καθηκόντων και υποχρεώσεών του, χορή¬ 
γησης υπηρεσιακών αδειών και κάθε σχετική λεπτομέ¬ 
ρεια. 

7. Για τη μισθολογική και βαθμολογική κατάσταση των 
μελών του Ε.Τ.Π. εφαρμόζονται αναλόγως οι εκάστοτε 
ισχύουσες διατάξεις για τη δευτεροβάθμια τεχνική και 
επαγγελμαπκή εκπαίδευση. 

Δ' ΘΕΣΕΙΣ ΠΡΟΣΩΠΙΚΟΥ 
Άρθρο 19 

Σύσταση και κατανομή θέσεων προσωπικού 

1. Για την κάλυψη των εκπαιδευτικών αναγκών των 
Α.Ε.Ν. συνιστώνται στο Υπουργείο (Περιφερειακές Υ¬ 
πηρεσίες, θέσεις Α.Ε.Ν.) ως κατηγορία 'Θέσεις Ε.Π. 
και Ε.Τ.Π. των Α.Ε.Ν.' οι παρακάτω οργανικές θέσεις: 

Α. ΘΕΣΕΙΣ ΕΚΠΑΙΔΕΥΤΙΚΟΥ ΠΡΟΣΩΠΙΚΟΥ (Ε.Π.) 

α) Καθηγητών - Επίκουρων καθηγητών: Θέσεις 105 

(ενιαίες θέσεις) 

β) Επιμελητών: Θέσεις 27 

γ) Καθηγητών ειδικών μαθημάτων: θέσεις 18 

Β. ΘΕΣΕΙΣ ΕΙΔΙΚΟΥ ΤΕΧΝΙΚΟΥ ΠΡΟΣΩΠΙΚΟΥ 

(Ε.Τ.Π.): θέσεις 18 

2. Για την κάλυψη των λειτουργικών αναγκών των 
Α.Ε.Ν. συνιστώνται στο Υπουργείο (Περιφερειακές Υ¬ 
πηρεσίες, θέσεις Α.Ε.Ν) κλάδος Πληροφορικής κατη¬ 
γορίας ΤΕ και οι ακόλουθες κατά κατηγορία και κλάδο 
θέσεις πολιτικού προσωπικού: 

α) Κατηγορίας ΤΕ κλάδου Βιβλιοθηκονόμων: 

θέσεις 9 

β) Κατηγορίας ΤΕ κλάδου Πληροφορικής: θέσεις 5 
γ) Κατηγορίας ΔΕ κλάδου Προσωπικού Η/Υ: 

θέσεις 5 

Για τα προσόντα και τον τρόπο κάλυψης των θέσεων 
αυτών εφαρμόζονται οι σχετικές διατάξεις περί δημο¬ 
σίων υπαλλήλων. 

3. Η ανά Α.Ε.Ν. κατανομή των παραπάνω θέσεων, 
ως και η διάρθρωση του προσωπικού κατά κατηγορία 
και θέσεις γίνονται με απόφαση του Υπουργού. 

4. Οι πάσης φύσεως αποδοχές και ασφαλιστικές 
εισφορές και γενικώς η δαπάνη για την κάλυψη των 
θέσεων των παραγράφων 1 και 2, όπως διαμορφώνονται 
κάθε φορά, βαρύνει εξ ημισείας τον Κρατικό Προϋπο¬ 
λογισμό και τα έσοδα του Κεφαλαίου Ναυτικής Εκπαί¬ 
δευσης. Με απόφαση των Υπουργών Εμπορικής Ναυ¬ 
τιλίας και Οικονομικών ρυθμίζεται η μεταφορά των 
εσόδων αυτών στον Κρατικό Προϋπολογισμό, ως και 
τα λοιπά διαδικαστικά θέματα που έχουν σχέση με την 
εφαρμογή της παραγράφου αυτής. 

ΚΕΦΑΛΑΙΟ ΠΕΜΠΤΟ 
ΟΡΓΑΝΩΣΗ ΣΠΟΥΔΩΝ 

Άρθρο 20 
Διδακτικό έργο 

1. Το διδακτικό έργο κατανέμεται σε εξαμηνιαία μα¬ 
θήματα και περιλαμβάνει: 

α) Θεωρητική διδασκαλία μαθημάτων συνολικής διάρ¬ 
κειας έξι (6) εξαμήνων. 

β) Πρακτικές, φροντιστηριακές ή εργαστηριακές α¬ 
σκήσεις ή ασκήσεις σε χώρους εργασίας, που απο¬ 
σκοπούν στην εμπέδωση και εφαρμογή της θεωρίας 
και την απόκτηση επαγγελματικών δεξιοτήτων, 
γ) Πρακτική άσκηση επί πλοίου διάρκειας δύο (2) 
εξαμήνων. 

δ) Σεμινάρια, επισκέψεις σε παραγωγικές εγκαταστά¬ 
σεις και άλλες ανάλογες δρσσπιριότητες. 
ε) Πτυχιακές εργασίες. 

2. Για την υποβοήθηση του διδακτικού έργου, καθώς 
και για τον εμπλουτισμό των βιβλιοθηκών συγγράφονται 
και παρέχονται εκπαιδευτικά βοηθήματα, όπως βιβλία 
και διδακπκές σημειώσεις, από τους διδάσκοντες ή 
άλλους εξειδικευμένους επιστήμονες. 

Με απόφαση των Υπουργών Εμπορικής Ναυτιλίας και 
Οικονομικών καθορίζονται οι όροι έκδοσης, διάθεσης 
και προμήθειας των ανωτέρω εκπαιδευτικών βοηθημά¬ 
των, καθώς και αποζημίωσης των συγγραφέων τους. 

3. α) Με προεδρικό διάταγμα, που εκδίδεται με πρό¬ 
ταση του Υπουργού ύστερα από γνώμη του Σ.Ν.Ε., 
καθορίζονται οι όροι απασχόλησης των ασκούμενων 
σπουδαστών στα πλοία και τα λοιπά δικαιώματα και 
υποχρεώσεις των ιδίων, των εκπαιδευτών τους και των 
πλοιοκτητών, ως και κάθε άλλο θέμα σχεπκό με την 
πρακτική άσκηση στο επάγγελμα. 

β) Στους σπουδαστές Α.Ε.Ν. πρώτης και δεύτερης 
θαλάσσιας εκπαιδευτικής περιόδου, που δεν βρίσκουν 
θέσεις απασχόλησης για την εκτέλεση της πρακπκής 
τους εξάσκησης σε πλοία με ελληνική σημαία, επιτρέ¬ 
πεται η κατ' εξαίρεση ναυτολόγησή τους σε ελληνόκτητα 
πλοία με ξένη σημαία, μη συμβεβλημένα με το Ν.Α.Τ., 
στα οποία ο πλοίαρχος και δύο τουλάχιστον αξιωματικοί 
αντίστοιχης με τον εκπαιδευόμενο ειδικότητας είναι 
Ελληνες. Με απόφαση του Υπουργού, που εκδίδεται 
για κάθε εκπαιδευτική περίοδο, καθορίζονται τα της 
ναυτολόγησης των σπουδαστών, ώστε να εξασφαλίζο¬ 
νται συνθήκες εργασίας, εκπαίδευσης, καταβολής επι¬ 
δόματος πρώτης εκπαιδευτικής περιόδου και ασφάλισης, 


ανάλογες με τις ισχύουσες για τους εκπαιδευόμενους 
στα πλοία με ελληνική σημαία. 

Άρθρο 21 

Περιεχόμενο σπουδών - Επαγγελματικό δικαιώματα 

1. Το περιεχόμενο των σπουδών καθορίζεται με προε¬ 
δρικό διάταγμα, που εκδίδεται με πρόταση των Υπουρ¬ 
γών Εμπορικής Ναυτιλίας και Εθνικής Παιδείας και 
Θρησκευμάτων, ύστερα από γνώμη του Σ.Ν.Ε.. Το πε¬ 
ριεχόμενο σπουδών περιλαμβάνει τα στοιχεία που χα¬ 
ρακτηρίζουν τις απαιτήσεις του αντίστοιχου επαγγέλ¬ 
ματος και της πιθανής εξέλιξής του. 

2. Τα διδασκόμενα μαθήματα καθορίζονται με απόφαση 
του Υπουργού, μετά από εισήγηση του Σ.Ν.Ε.. 

3. Οι σπουδές καταλήγουν σε απόκτηση πτυχίου που 
δίνει τη δυνατότητα απόκτησης διπλώματος εμπορικού 
ναυτικού Γ' τάξεως. 

Άρθρο 22 

Κανονισμός Σπουδών 

1. Τα θέματα εισαγωγής των σπουδαστών, σχεπκώς 
με τα προσόντα, την εξέταση σε ειδικά μαθήματα, τη 
διάκριση κατηγοριών υποψηφίων και κάθε άλλη σχετική 
λεπτομέρεια ρυθμίζονται με απόφαση των Υπουργών 
Εμπορικής Ναυτιλίας και Εθνικής Παιδείας και Θρη¬ 
σκευμάτων. Σε κάθε περίπτωση στις Α.Ε.Ν. εισάγονται 
κάτοχοι απολυτηρίου ενιαίου λυκείου ή άλλου ισότιμου 
τίτλου. 

2. Το ακαδημαϊκό έτος αρχίζει την 1η Σεπτεμβρίου 
κάθε έτους και λήγει την 31η Αυγούστου του επόμενου 
έτους. Το διδακτικό έτος αρχίζει την 1η Σεπτεμβρίου 
και λήγει την 5η Ιουλίου του επόμενου έτους και 
περιλαμβάνει δύο εξάμηνα, από τα οποία το πρώτο 
ονομάζεται χειμερινό και το δεύτερο εαρινό. Τα θαλάσσια 
εκπαιδευτικά εξάμηνα πραγματοποιούνται κατά τη διάρ¬ 
κεια του ακαδημαϊκού έτους. 

3. Η φοίτηση είναι υποχρεωτική σε όλα τα μαθήματα. 
Ειδικότερα τα θέματα φοίτησης, όπως η διάρκεια των 
διδακτικών εξαμήνων, οι εξεταστικές περίοδοι, οι απαι- 
τούμενες ώρες διδασκαλίας, για να θεωρηθεί ένα μάθημα 
ως διδαγμένο, η οργάνωση θερινών ή πέραν του κα¬ 
νονικού ωραρίου προγραμμάτων, οι μετεγγραφές, η 
ανανέωση εγγραφής και κάθε σχετικό θέμα ρυθμίζονται 
από τον Κανονισμό Σπουδών, ο οποίος εγκρίνεται με 
απόφαση των Υπουργών Εμπορικής Ναυτιλίας και Ε¬ 
θνικής Παιδείας και Θρησκευμάτων. 

4. Σπουδαστής γίνεται πτυχιούχος μετά την παρέ¬ 
λευση της προβλεπόμενης χρονικής διάρκειας σπουδών, 
εφόσον: 

α) έχει παρακολουθήσει με επιτυχία όλα τα μαθήματα 
σύμφωνα με τις διατάξεις του Κανονισμού Σπουδών, 

β) έχει εγκριθεί η πτυχιακή του εργασία και 

γ) έχει περατώσει με επιτυχία τα θαλάσσια εκπαιδευ¬ 
τικά ταξίδια. 

5. α) Ο σπουδαστής υποχρεούται να ανανεώσει την 
εγγραφή του σύμφωνα με τον Κανονισμό Σπουδών 
Σπουδαστής που δεν ανανέωσε την εγγραφή του στο 
επόμενο ακαδημαϊκό έτος για δύο συνεχή εξάμηνα ή 
αν έχει απορριφθεί σε δύο διαδοχικά εξάμηνα, διαγρά¬ 
φεται οριστικά από τη Σχολή. Με αιτιολογημένη από- 

φάση του Υπουργού και ύστερα από γνώμη του Συμ¬ 
βουλίου της οικείας Λ.Ε.Ν., ο σπουδαστής μπορεί να 
μην διάγραφε! και να του επίτροπε! να συνεχίσει τις 
σπουδές του, εφόσον υπάρχει σπουδαίος λόγος. 

β) Ο σπουδαστής μπορεί να ζητήσει την προσωρινή 
αναστολή των σπουδών του έως δύο ακαδημαϊκά έτη 
για σοβαρούς λόγους, όπως στράτευση, βεβαιωμένη 
σοβαρή ασθένεια του Ιδιου, του συζύγου του ή συγγενούς 
εξ αίματος μέχρι το 2ο βαθμό ή ναυτολόγηση σε 
εμπορικό πλοίο. Κατά τη διάρκεια της αναστολής των 
σπουδών του ο σπουδαστής δεν απολαμβάνει των 
παροχών του άρθρου 25. 

Άρθρο 23 
Ειδικά προγράμματα 

1. Στο πλαίσιο της αποστολής τους, οι Α.Ε.Ν. μπορούν 
να αναλαμβάνουν, μόνες ή σε συνεργασία με ιδρύματα 
ή φορείς, τη διοργάνωση και λειτουργία ειδικών προ¬ 
γραμμάτων εξειδίκευσης, επιμόρφωσης, μετεκπαίδευσης 
και κατάρτισης, καθώς και να συμμετέχουν σε προ¬ 
γράμματα μεταπτυχιακών σπουδών ή να εκτελούν προ¬ 
γράμματα εφαρμογής και ανάπτυξης της ναυτικής τε¬ 
χνολογίας, σύμφωνα με τις διατάξεις του άρθρου αυτού. 

2. α) Τα προγράμματα επιμόρφωσης, μετεκπαίδευσης 
και συνεχιζόμενης κατάρπσης, απευθύνονται σε απο¬ 
φοίτους δευτεροβάθμιας ή τριτοβάθμιας εκπαίδευσης 
και έχουν σκοπό την επιμόρφωση και την ενημέρωση 
σε θέματα που προκύπτουν από την εξέλιξη της επι¬ 
στήμης, της τεχνολογίας, της ναυτιλίας ή την κατάρτιση 
σε εξειδικευμένους επαγγελματικούς τομείς που ανα¬ 
πτύσσονται λόγω της εξέλιξης αυτής. 

(ή Για την οργάνωση, το περιεχόμενο, τη διάρκεια 
τοιν σπουδών και κάθε άλλη λεπτομέρεια των προ¬ 
γραμμάτων της παραγράφου αυτής εισηγείται στο Σ.Ν.Ε. 
το Συμβούλιο της Α.Ε.Ν., ύστερα από πρόταση της 
οικείας Σχολής ή Σχολών, εφόσον πρόκειται για συν- 
διοργάνωση προγοάμματος. 

3. Στις Α.Ε.Ν. υπορούν να εκτελούνται, με απόφαση 
του Υπουργού, προγράμματα εφαρμογής και ανάπτυξης 
της ναυτικής τεχνολογίας. Γ ια κοινά προγράμματα δύο 
ή περισσότερων υπουργείων στ'.σ:τείται σχετική απόφαση 
των συναρμόδιων υπουργών. Επίσης στις Α.Ε Ν. μπορεί 
νο ανατεθεί, με έγκριση του Υπουργού, η εκτέλεση 
αντίστοιχων προγραμμάτων από άλλους φορείς του 
δημόσιου ή ιδιωτικού τομέα, οι οποίοι παρέχουν και τη 
σχετική χρηματοδότηση. 

ΚΕΦΑΛΑΙΟ ΕΚΤΟ 
ΙΠΟΥΔΑΙΤΙΚΛ ΘΕΜΑΤΑ 

Άρθρο 24 

Σπουδαστικοί σύλλογοι 

1. Σε κάθε Α.Ε.Ν. λειτουργεί σπουδαστικός σύλλογος 
ως νομικό πρόσωπο ιδιωτικού δικαίου. Αν υπάρχουν 
περισσότεροι σύλλογοι η εκπροσώπηση γίνεται σπό τον 
πλέον αντιπροσωπευτικό. Οι εκπρόσωποι των σπουδα¬ 
στών στα συλλογικά όργανα διοίκησης, που προβλέ- 
πονται από το νόμο αυτόν, ορίζονται από το διοικητικό 
συμβούλιο του σπουδαστικού συλλόγου. Η διαδικασία 
ορισμού εκπροσώπων, ο τρόπος ορισμού, αν δεν υπάρχει 

σπουδαστικός σύλλογος, και κάθε άλλη λεπτομέρεια 
ρυθμίζονται από τον Εσωτερικό Κανονισμό. 

2. Τα διοικητικά συμβούλια των σπουδαστικών συλ¬ 
λόγων υποχρεούνται να καταθέσουν στην οικεία Α.Ε.Ν. 
αντίγραφο και κάθε τροποποίηση του καταστατικού του 
συλλόγου τους και εγγράφως ονομαστικό κατάλογο των 
εκπροσώπων τους στα διάφορα συλλογικά όργανα κατά 
τις διατάξεις του νόμου αυτού. 

Άρθρο 25 

Εκπαιδευτικές εγκαταστάσεις 

Οι σπουδαστές κάνουν χρήση όλων των εκπαιδευτικών 
εγκαταστάσεων και μέσων με τα οποία είναι εξοπλισμένη 
η Α.Ε.Ν., σύμφωνα με τον Εσωτερικό Κανονισμό και 
τις αποφάσεις των αρμόδιων οργάνων της Α.Ε.Ν.. 

Άρθρο 26 

Σπουδαστική μέριμνα 

1. Στις Α.Ε.Ν., με απόφαση του Υπουργού, υπάρχει 
εσωτερική, εξωτερική ή μικτή φοίτηση των σπουδαστών. 
Στους σπουδαστές εσωτερικής φοίτησης παρέχεται δω¬ 
ρεάν στέγαση και σίτιση. Σε όλους τους σπουδαστές 
παρέχεται μειωμένο εισιτήριο μετακίνησης και χορη¬ 
γούνται δωρεάν εκπαιδευτικά βοηθήματα, όπως βιβλία 
και σημειώσεις, για τα διδασκόμενα μαθήματα. Οι προϋ¬ 
ποθέσεις χορήγησης των παροχών και γενικότερα τα 
θέματα της παραγράφου αυτής ρυθμίζονται με απόφαση 
των Υπουργών Εμπορικής Ναυτιλίας, Μεταφορών και 
Επικοινωνιών και Οικονομικών, ενώ οι σχετικές δαπάνες 
βαρύνουν το Κεφάλαιο Ναυτικής Εκπαίδευσης. 

2. Τα ειδικότερα θέματα που έχουν σχέση με τα 
δικαιώματα και τις υποχρεώσεις των σπουδαστών ρυθ¬ 
μίζονται από τον Εσωτερικό Κανονισμό. 

3. Το γραφείο σπουδαστικής μέριμνας έχει ως σκοπό 
την υλοποίηση σπουδασπκών παροχών και διευκολύν¬ 
σεων και γενικότερα την πνευμαπκή καλλιέργεια, ψυ¬ 
χαγωγία και άθληση των σπουδαστών. 

ΚΕΦΑΛΑΙΟ ΕΒΔΟΜΟ 

ΤΕΛΙΚΕΣ ΓΕΝΙΚΕΣ ΜΕΤΑΒΑΤΙΚΕΣ ΔΙΑΤΑΞΕΙΣ 
Άρθρο 27 

Κατάργηση Α.Δ.Σ.Ε.Ν. 

Από πιν έναρξη ισχύος του νόμου αυτού καταργουνται 
οι Ανώτερες Δημόσιες Σχολές Εμπορικού Ναυπκού 
(Α.Δ.Σ.Ε.Ν.). 

Άρθρο 28 

Πρώτη συγκράτηση οργάνων 

1. Κατά την πρώτη εφαρμογή του παρόντος και κατά 
παρέκκλιση των διατάξεων του τρίτου κεφαλαίου: 

α) Οι Διευθυντές Σπουδών των καταργούμενων 
Α.Δ.Σ.Ε.Ν. εξακολουθούν να ασκούν τα καθήκοντά τους, 
ως Διευθυντές Σχολών των αντίστριχων Σχολών της 
Α.Ε.Ν., μέχρι να ορισθεί νέος Διευθυντής. Με απόφαση 
του Υπουργού και με θητεία ίση με αυτή των ανωτέρω 
Διευθυντών ορίζονται ως Αναπληρωτές Διευθυντές μέλη 
του Ε.Π. των οικείων Σχολών. 

β) Οι Κανονισμοί των Α.Δ.Σ.Ε.Ν. εξακολουθούν να 
ισχύουν μέχρι να τεθούν σε ισχύ οι Κανονισμοί των 
Α.Ε.Ν.. Για θέματα εκπαίδευσης και λειτουργίας που 
δεν προβλέπονται από τους Κανονισμούς αυτούς ή δεν 
προβλέπονται επαρκώς αποφασίζει, κατά το Ιδιο χρονικό 
διάστημα, ο Υπουργός, με γνώμη του Διοικητή της 
οικείας Α.Ε.Ν.. 

γ) Το Συμβούλιο Α.Ε.Ν. συγκαλεΐται και λειτουργεί 
νομίμως με τη συμμετοχή του Διοικητή, του Υποδιοικητή, 
του Διευθυντή και Υποδιευθυντή κάθε Σχολής, ενός 
εκπαιδευτικού και ενός σπουδαστή από κάθε Σχολή και 
ασκεί και τις αρμοδιότητες του Εκπαιδευτικού Σιχιβου- 
λίου μέχρι τη συγκρότησή του. Ο εκπαιδευτικός και ο 
σπουδαστής υποδεικνύονται από το σύνολο των εκ¬ 
παιδευτικών και των σπουδαστών κάθε Σχολής αντι- 
στοίχως, ύστερα από πρόσκληση του Διοικητή της 
Α.Ε.Ν., η οποία ορίζει τόπο και χρόνο συνεδρίασης για 
την εκλογή των εκπροσώπων. Αν δεν εκλεγεί εκπρό¬ 
σωπος, το Συμβούλιο λειτουργεί νομίμως και χωρίς τον 
εκπρόσωπο αυτόν. 

2. Η διαδικασία οριστικής συγκρότησης των οργάνων 
διοίκησης σε κάθε Α.Ε.Ν. αρχίζει μετά την ολοκλήρωση 
της ένταξης του προσωπικού της σε θέσεις και βαθμίδες. 

Άρθρο 29 

Ρύθμιση σπουδσστικών θεμάτων 

1. Τα πτυχία των Α.Δ.Σ.Ε.Ν. είναι ισότιμα με τα πτυχία 
που απονέμονται από τις Α.Ε.Ν.. 

2. Οι σπουδαστές των Α.Δ.Σ.Ε.Ν.. που φοιτούν κατά 
τη δημοσίευση του νόμου αυτού, εντάσσονται σπς 
αντίστοιχες Σχολές των Α.Ε.Ν. και σε αντίστοιχο εξά¬ 
μηνο. 

Άρθρο 30 

Ένταξη προσωπικού Α.Δ.Σ.Ε.Ν. 

1. α) Το πάσης φύσεως εκπαιδευτικό προσωπικό των 
Α.Δ.Σ.Ε.Ν.. που κατέχει σε αυτές κατά την έναρξη 
ισχύος του νόμου αυτού είτε μόνιμη οργανική θέση είτε 
προσωποπαγή θέση είτε θέση ιδιωτικού δικαίου αορίστου 
χρόνου, εντάσσεται υποχρεωτικώς σε μόνιμες θέσεις 
προσωπικού της Α.Ε.Ν. που έχει την ίδια έδρα με την 
καταργούμενη Α.Δ.Σ.Ε.Ν. που ανήκει η θέση του. Στο 
προσωπικό αυτό υπάγονται και όσοι κατέχουν θέση 
Διευθυντή Σπουδών (κλάδος ΒΙ/3). Επίσης υπάγονται 
και όσοι θα διοριστούν σε μία από τις παραπάνω θέσεις 
με προκηρύξεις που εκκρεμούν μέχρι την έναρξη ισχύος 
του παρόντος νόμου. 

β) Η ένταξη, σύμφωνα με πς διατάξεις του παρόντος, 
γίνεται ύστερα από κρίση, σύμφωνα με τη διάταξη της 
παραγράφου 5 του παρόντος άρθρου. 

2. Οι κάτοχοι των θέσεων των Α.Δ.Σ.Ε.Ν. της προη¬ 
γούμενης παραγράφου εντάσσονται σε θέσεις προσω¬ 
πικού Α.Ε.Ν. ως εξής: 

Α. ΣΤΗ ΒΑΘΜΙΔΑ ΚΑΘΗΓΗΤΗ 

1. Στη βαθμίδα καθηγητή ναυτικών μαθημάτων: 

Οι κάτοχοι πτυχίου Α Δ.Χ.Ε Ν. και διπλώματοο πλοιάρ¬ 
χου ή μηχανικού ή ραδιοτηλεγραφητή Α' τήξεως (κλάδοι 
ΒΙ/3, ΒΙΙ/3), οι οποίοι έχουν προϋπηρεσία τουλάχιστον 


δεκαοκτώ (18) ετών, η οποία μειώνεται κατά ένα (1) 
έτος για κάθε έτος θαλάσσιας υπηρεσίας με καθήκοντα 
πλοιάρχου ή μηχανικού ή ραδιοτηλεγραφητή Α' τάξεως 
μετά την απόκτηση του διπλώματος και μέχρι τρία (3) 
το πολύ έτη. 

2. Στη βαθμίδα καθηγητή γενικών και τεχνικών μα¬ 
θημάτων: 

Οι πτυχιούχοι Α.Ε.Ι. (κλάδοι 22, ΒΙ/3. ΒΙΙ/3) ειδικότητας 
Φυσικομαθηματικών ή Πολυτεχνικών Σχολών, οι οποίοι 
έχουν προϋπηρεσία τουλάχιστον δεκαοκτώ (18) ετών, 
η οποία μειώνεται: α) κατά τρία (3) έτη για όσους έχουν 
δίπλωμα μεταπτυχιακών σπουδών, β) κατά έξι (6) έτη 
για όσους έχουν διδακτορικό δίπλωμα. 

' Β. ΣΤΗ ΒΑΘΜΙΔΑ ΕΠΙΚΟΥΡΟΥ ΚΑΘΗΓΗΤΗ 

1. Στη βαθμίδα επίκουρου καθηγητή ναυτικών μαθη¬ 
μάτων: 

Οι κάτοχοι διπλώματος πλοιάρχου ή μηχανικού ή 
ραδιοτηλεγραφητή σε κάθε περίπτωση Α' τάξεως (κλάδοι 
ΒΙ/3, ΒΙΙ/3, ΒΙΙ/4, ΒΙΙ/5), οι οποίοι δεν υπάγονται σπς 
διατάξεις του ανωτέρω κεφαλαίου Α αριθμός 1 της 
παρούσας παραγράφου. 

2. Στη βαθμίδα επίκουρου καθηγητή γενικών και τε¬ 
χνικών μαθημάτων: 

α) Οι πτυχιούχοι Α.Ε.Ι. (κλάδοι 22, ΒΙ/3, ΒΙΙ/3) ειδι¬ 
κότητας Φυσικομαθηματικών ή Πολυτεχνικών Σχολών, 
οι οποίοι δεν υπάγονται στις διατάξεις του ανωτέρω 
κεφαλαίου Α αριθμός 2 της παρούσας παραγράφου. 

β) Οι πτυχιούχοι Τ.Ε.Ι. (κλάδοι 26. ΒΙΙ/5, ΒΙΙ/8), οι 
οποίοι έχουν αναγνωρισμένο διδακτορικό δίπλωμα ή 
τίτλο μεταπτυχιακών σπουδών. 

Γ. ΣΤΗ ΒΑΘΜΙΔΑ ΕΠΙΜΕΛΗΤΗ 

α) Οι πτυχιούχοι Τ.Ε.Ι. (κλάδοι 26, ΒΙΙ/5, ΒΙΙ/8). 

β) Οι κάτοχοι πτυχίου Α.Δ.Σ.Ε.Ν. και διπλώματος 
πλοιάρχου ή μηχανικού ή ραδιοτηλεγραφητή Γ' τάξεως 
(κλάδοι ΒΙΙ/5, ΒΙΙ/8). 

Δ. ΣΤΗ ΒΑΘΜΙΔΑ ΚΑΘΗΓΗΤΗ ΕΙΔΙΚΟΝ 
ΜΑΘΗΜΑΤΩΝ 

α) Οι καθηγητές αγγλικής γλώσσας πτυχιούχοι Α.Ε.Ι. 
(κλάδοι 22, ΒΙΙ/3). 

β) Οι καθηγητές φυσικής αγωγής πτυχιούχοι Εθνικής 
Ακαδημίας Σωματικής Αγωγής (κλάδος 25). 

Ε. ΣΕ ΠΡΟΣΩΠΟΠΑΓΕΙΣ ΘΕΣΕΙΣ ΠΡΟΣΩΡΙΝΗΣ 
ΒΑΘΜΙΔΑΣ ΚΑΘΗΓΗΤΗ ΑΓΓΛΙΚΗΣ ΓΛΩΣΣΑΣ 

Οι καθηγητές αγγλικής γλώσσας χωρίς πτυχίο Α.Ε.Ι. 
(κλάδοι ΒΙΙ/4, ΒΙΙ/6). Οι θέσεις αυτές συνιστώνται με 
το νόμο αυτόν πέραν των θέσεων του άρθρου 19 και 
καταργούνται όταν αποχωρήσουν για οποιονδήποτε λό¬ 
γο από την υπηρεσία αυτοί που πς κατέχουν. Η προ¬ 
σωρινή αυτή βαθμίδα συνιστάται με το νόμο αυτόν και 
καταργείται μόλις αποχωρήσει και ο τελευταίος που 
κατέχει προσωποπαγή θέση στη βαθμίδα αυτή Η πα¬ 
ράγραφος 4 του άρθρου 19 ισχύει αναλόγως. Το προ¬ 
σωπικό της προσωρινής αυτής βαθμίδας έχει ως ανπ 
κείμενο την ανάληψη κυρίως εργαστηριακής και επι- 

κουρικώς θεοιρητικής διδασκαλίας της αγγλικής γλώσ¬ 
σας, καθώς και της ναυτικής ορολογίας σε συνεργασία 
ρε καθηγητές ειδικότητας, δεκαοκτώ (18) ώρες διδα¬ 
κτικής απασχόλησης και αποδοχές καθηγητή ειδικών 
μαθημάτων, σύμφωνα με τις διατάξεις του άρθρου 17. 

ΣΤ. ΣΕ ΠΡΟΣΩΠΟΠΑΓΕΙΣ ΘΕΣΕΙΣ ΤΗΣ ΒΑΘΜΙΔΑΣ 
ΕΠΙΜΕΛΗΤΩΝ 

α) Οι κάτοχοι διπλώματος πλοιάρχου ή μηχανικού ή 
ραδιοτηλεγραφητή σε κάθε περίπτωση Β' τάξεως (κλά¬ 
δος ΒΙΙ/4). 

β) Οι κάτοχοι πτυχίου Α.Δ.Σ.Ε.Ν. (κλάδος ΒΙΙ/8). 

Οι θέσεις αυτές συνιστώνται με το νόμο αυτόν πέραν 
των θέσεων του άρθρου 19 και καταργούνται όταν 
αποχωρήσουν για οποιονδήποτε λόγο από την υπηρεσία 
αυτοί που τις κατέχουν. Η παράγραφος 4 του άρθρου 
19 ισχύει αναλόγως. 

Ζ. ΣΤΗΝ ΚΑΤΗΓΟΡΙΑ Ε.Τ.Π. 

α) Οι κάτοχοι διπλώματος πλοιάρχου ή μηχανικού ή 
ραδιοτηλεγραφητή σε κάθε περίπτωση Γ' τάξεως (κλάδοι 
ΒΙΙ/7, ΒΙΙ/8). 

β) Οι κάτοχοι απολυτηρίου δευτεροβάθμιας εκπαίδευ¬ 
σης (κλάδοι 26, 28, ΒΙΙ/6, ΒΙΙ/8). 

γ) Οσοι δεν υπάγονται στα στοιχεία α’ και β' της 
περίπτωσης αυτής (κλάδοι ΒΙΙ/6, ΒΙΙ/7, ΒΙΙ/8). 

3. Όσοι από τους ανωτέρω εντασσόμενους αποκτή¬ 
σουν μέχρι την 31η Δεκεμβρίου 2003 τα προβλεπόμενα 
από το άρθρο αυτό προσόντα, είτε για ένταξη σε 
ανώτερη βαθμίδα είτε για ένταξη από θέση Ε.Τ.Π. σε 
βαθμίδα Ε.Π., επανεντάσσονται με αίτησή τους σε νέα 
θέση, μεταΦέροντας τη θέση τους αν δεν υπάρχουν 
κενές αντίστοιχες οργανικές θέσεις. 

4. α) Ως προϋπηρεσία για την εφαρμογή των διατά¬ 
ξεων του άρθρου αυτού νοείται η συνολική κατά την 
ημέρα ένταξης επαγγελμαπκή ή εκπαιδευτική ή συν¬ 
δυασμός και των δύο προϋπηρεσία, η οποία είναι συ¬ 
ναφής με την ειδικότητα πρόσληψης. Όσοι έχουν τέτοια 
προϋπηρεσία μέχρι την ημέρα του διορισμού τους και 
δεν έχει αναγνωριστεί από την υπηρεσία, μπορούν μέσα 
σε αποκλειστική προθεσμία έξι (6) μηνών από την 
έναρξη ισχύος του παρόντος να προσκομίσουν τα α¬ 
παραίτητα δικαιολογητικά για την αναγνώρισή της. 

β) Προϋπηρεσία, κατά την ανωτέρω έννοια, η οποία 
έχει ληφθεί υπόψη για την αναγνώριση συνταξιοδοτικού 
δικαιώματος δεν λαμβάνεται υπόψη για την εφαρμογή 
του παρόντος, εφόσον ακολούθησε χορήγηση σύνταξης, 
γ) Ως δικαιολογηπκά για την αναγνώριση χρόνου προϋ¬ 
πηρεσίας γίνονται δεκτά όσα προέρχονται από το οικείο 
ασφαλιστικό ταμείο ή από επίσημη βεβαίωση, αν πρό¬ 
κειται για το δημόσιο ή νομικό πρόσωπο δημοσίου 
δικαίου, δ) Ως προς τα έτη προϋπηρεσίας που τελικώς 
θα αναγνωριστούν για τη χορήγηση χρονοεπιδόματος, 
λσμβάνονται υπόψη σε κάθε περίπτωση μόνο μέχρι 
οκτώ (8) έτη. Οι διατάξεις υπό στοιχείο β' εφαρμόζονται 
αναλόγως και για την παρούσα περίπτωση. 

5. Η ένταξη ή επανένταξη του προσωπικού κατά τις 
προηγούμενες παραγράφους πραγματοποιείται με από¬ 
φαση του Υπουργού, ύστερα από κρίση ειδικής πεντα¬ 
μελούς επιτροπής ότι έχει τα προσόντα για ένταξη ή 


επανένταξη σε βαθμίδα, προσωποπαγή θέση ή κατη¬ 
γορία, σύμφωνα με τις διατάξεις του παρόντος άρθρου 
Η επιτροπή, προκειμένου για ένταξη, αποτελείται από 
καθηγητές Α Ε Ι. ή Τ.Ε.Ι. και προκειμένου για επανένταξη 
από καθηγητές Α.Ε.Ν.. Η συγκρότηση της επιτροπής 
ένταξης γίνεται με απόφαση των Υπουργών Εμπορικής 
Ναυπλίας, Οικονομικών και Εθνικής Παιδείας και Θρη¬ 
σκευμάτων. Με την απόφαση συγκρότησης της επιτρο¬ 
πής ένταξης ρυθμίζονται και θέματα λειτουργίας της 
και αμοιβής των μελών της. Η επιτροπή επανένταξης 
συγκροτείται με απόφαση του Υπουργού, με την οποία 
ρυθμίζονται και θέματα λειτουργίας της, ενώ το έργο 
των μελών παρέχεται εντός του ωραρίου του άρθρου 
15 . 

6. Με την έκδοση της απόφαση της προηγούμενης 
παραγράφου για ένταξη του προσωπικού, σύμφωνα με 
τις διατάξεις του άρθρου αυτού, καταργούνται αυτοδι¬ 
καίως οι θέσεις κάθε φύσης, ονομασίας και κατηγορίας 
που κατείχε το προσωπικό αυτό. 

7. Οι διατάξεις του άρθρου αυτού εφαρμόζονται α¬ 
ναλόγως και για εκπαιδευτικό προσωπικό των Κέντρων 
Επιμόρφωσης Στελεχών Εμπορικού Ναυτικού 
(Κ.Ε.Σ.Ε.Ν.) που κατέχει σε αυτά είτε μόνιμη οργανική 
θέση είτε θέση ιδιωτικού δικαίου αορίστου χρόνου και 
υπηρετεί με απόσπαση σε Α.Δ.Σ.Ε.Ν. κατά την έναρξη 
ισχύος του παρόντος νόμου και συνεχώς κατά τα 
εκπαιδευτικά έτη 1996-1997 και 1997-1998. Η ένταξη 
γίνεται σε Α.Ε.Ν. που έχει την ίδια έδρα με την κα- 
ταργούμενη Α.Δ.Σ.Ε.Ν. που υπηρετούν ως αποσπασμέ- 
νοι. Αν με αίτησή τους δηλώσουν όπ δεν επιθυμούν 
να υπαχθούν στις διατάξεις του παρόντος, παύει αυ¬ 
τοδικαίως η απόσπαση και επανέρχονται στη θέση τους. 

Άρθρο 31 

Γενικές - Μεταβατικές διατάξεις 

1. Όπου στις προηγούμενες διατάξεις του νόμου 
αυτού αναφέρεται Υπουργός, χωρίς ειδικότερο προσ¬ 
διορισμό, νοείται ο Υπουργός Εμπορικής Ναυτιλίας, ενώ 
όπου αναφέρεται Υπουργείο, χωρίς ειδικότερο προσ¬ 
διορισμό, νοείται το Υπουργείο Εμπορικής Ναυτιλίας. 

2. Όπου στις διατάξεις του νόμου αυτού αναφέρονται: 

α) κάτοχοι πτυχίου, διπλώματος ή απολυτηρίου είτε 

πτυχίο, δίπλωμα ή απολυτήριο νοούνται και οι κάτοχοι 
ισόπμων τίτλων ή το ισότιμο αυτών αντιστοίχως, 

β) Σχολές Α.Ε.Ι., Τ.Ε.Ι., Α.Ε.Ν., νοούνται και οι ομο- 
ταγείς εξωτερικού. 

3. Τα μέλη του Ε.Π. τα οποία συμπληρώνουν τις 
προϋποθέσεις συνταξιοδότησης κατά τη διάρκεια του 
διδακτικού έτους παραμένουν στην υπηρεσία και απο¬ 
χωρούν αυτοδικαίως με τη λήξη του διδακτικού έτους. 

4. Η διάταξη της παραγράφου 8 του άρθρου 9 του 
ν. 2575/1998 (ΦΕΚ 23 Α') διατηρείται σε ισχύ και μετά 
την ισχύ των διατάξεων της παραγράφου 3 του άρθρου 
20 του παρόντος. 

5. Μέχρι να εκδοθούν τα προεδρικά διατάγματα ή οι 
αποφάσεις που προβλέπονται από εξουσιοδοτικές δια¬ 
τάξεις του παρόντος νόμου, εξακολουθούν να ισχύουν 
οι αντίστοιχες διατάξεις περί Α.Δ.Σ.Ε.Ν.. 

6. Με την επιφύλαξη των διατάξεων της παραγράφου 
4 του άρθρου 19 του παρόντος, όπου στην κείμενη 
νομοθεσία περί Κ.Ν.Ε. αναφέρεται Α.Δ.Σ.Ε.Ν. ή Δ.Σ.Ε.Ν. 
νοείται Α.Ε.Ν.. 

7. Όσοι εντάσσονται, σύμφωνα με τις διατάξεις του 
προηγούμενου άρθρου, διατηρούν τις αποδοχές που 
λαμβάνουν κατά το χρόνο ένταξης μέχρι την έναρξη 
εφαρμογής των διατάξεων του άρθρου 17 του παρόντος. 

8. Οι διατάξεις του άρθρου 24 και της παρ. 1 στοιχ. 
α' του άρθρου 49 του ν. 576/1977 (ΦΕΚ 102 Α') ως 
προς τη βαθμίδα εκπαίδευσης διατηρούνται σε ισχύ και 
εφαρμόζονται αναλόγως για τις Α.Ε.Ν.. 

ΚΕΦΑΛΑΙΟ ΟΓΔΟΟ 

ΛΟΙΠΕΣ ΔΙΑΤΑΞΕΙΣ 

Άρθρο 32 

Ινστιτούτο Ιστορίας Εμπορικής Ναυτιλίας 

1. Συνιστάται Ινστιτούτο Ιστορίας Εμπορικής Ναυτι¬ 
λίας, το οποίο αποτελεί μη κερδοσκοπικό νομικό πρό¬ 
σωπο ιδιωτικού δικαίου, έχει έδρα τον Πειραιά και τελεί 
υπό την εποπτεία του Υπουργού Εμπορικής Ναυτιλίας. 

2. Σκοπός του Ινστιτούτου Ιστορίας Εμπορικής Ναυ¬ 
τιλίας είναι: 

α) Η έρευνα και η μελέτη της ναυτικής ιστορίας, των 
ναυτικών παραδόσεων, ηθών και εθίμων, της ναυτικής 
εκπαίδευσης, των ναυτεμπορικών δραστηριοτήτων, των 
εξερευνητικών ταξιδιών, της εξέλιξης των εμπορικών 
πλοίων, των οργάνων της ναυσιπλοΐας, της ναυτικής 
αστρονομίας, της τέχνης (εικαστικής και λογοτεχνίας), 
της βιβλιογραφίας και της χαρτογραφίας σε σχέση με 
τη ναυτιλία και τη θάλασσα, της ναυπηγικής τέχνης, 
της ιστορίας των λιμανιών και κάθε άλλης δραστηριό¬ 
τητας που έχει σχέση με τη ναυτιλία και τη θάλασσα 
από τους προϊστορικούς χρόνους μέχρι σήμερα. 

β) Η αναζήτηση, συλλογή, συγκέντρωση, διαφύλαξη 
και συντήρηση κειμηλίων και αντικειμένων ιστορικού 
ενδιαφέροντος, που αναφέρονται στην Ελληνική Εμπο¬ 
ρική Ναυτιλία και γενικότερα σε κάθε ανθρώπινη δρα¬ 
στηριότητα που έχει σχέση με τη ναυτιλία και τη θάλασσα 
από τους προϊστορικούς χρόνους μέχρι σήμερα. 

γ) Η έκθεση των κειμηλίων και των αντικειμένων 
ιστορικού ενδιαφέροντος που διαθέτει σε μουσείο που 
διατηρεί το Ινστιτούτο με το όνομα Μουσείο Εμπορικής 
Ναυτιλίας ή σε αίθουσες άλλων μουσείων με τα οποία 
το Ινστιτούτο μπορεί να συνεργάζεται ή σε εκθέσεις 
σε διάφορες πόλεις της Ελλάδας ή του εξωτερικού. 

δ) Η προβολή στο ευρύτερο κοινό στην Ελλάδα και 
το εξωτερικό και ιδίως στους νέους της ελληνικής 
ναυτικής ιστορίας και παράδοσης και της προσφοράς 
της εμπορικής ναυτιλίας προς τον άνθρωπο, 
ε) Η προσέλκυση νέων στο ναυτικό επάγγελμα. 

3. α) Το Ινστιτούτο διοικεΐται από Διοικητικό Συμβούλιο 
(Δ.Σ.), το οποίο είναι αρμόδιο για όλα τα θέματα που 
αφορούν τις δραστηριότητες του Ινστιτούτου, τη διοί¬ 
κηση και διαχείριση της περιουσίας του. Συντάσσει τον 
ετήσιο προϋπολογισμό και απολογισμό, το ετήσιο πρό¬ 
γραμμα δράσης και την έκθεση πεπραγμένων του προη¬ 
γούμενου έτους, τα οποία υποβάλλέι στο Υπουργείο 
Εμπορικής Ναυτιλίας για έγκριση. Το Δ.Σ. του Ινστι¬ 
τούτου μπορεί '·σ αναθέτει για ορισμένο χρόνο όλες 
ή ορισμένες οπέ τις αρμσδιότητές του σε μέλος ή μέλη 
του. 

β) Τρ Ινστιτούτο εκπροσωπεί, ένανπ των αρχών ή 
οποιοσδήποτε τρίτου, ο πρόεδρος του Δ.Σ. ή για ορι¬ 


σμένο χρόνο ή ενέργεια, άλλο φυσικό ή νομικό πρόσωπο 
που ορίζεται με απόφαση του Δ.Σ.. 

γ) Το Δ.Σ. του Ινστιτούτου καταρτίζει τον Εσωτερικό 
Κανονισμό Λειτουργίας του Ινστιτούτου, ο οποίος ε- 
γκρίνεται από τους Υπουργούς Εμπορικής Ναυτιλίας, 
Εσωτερικών, Δημόσιας Διοίκησης και Αποκέντρωσης και 
Οικονομικών. 

4. α) Το Δ.Σ. συντίθεται από: 

αα) Τον Αρχηγό ή Υπαρχηγό του Λιμενικού Σώματος, 
ως πρόεδρο. 

ββ) Έναν εκπρόσωπο της Ενώσεως Ελλήνων Εφο¬ 
πλιστών. 

γγ) Έναν εκπρόσωπο της Ελληνικής Επιτροπής Ναυ- 
, τιλιακής Συνεργασίας Λονδίνου, 
δδ) Έναν εκπρόσωπο της Ενώσεως Εφοπλιστών Ε¬ 
πιβατηγών Πλοίων. 

εε) Έναν εκπρόσωπο της Ενώσεως Εφοπλιστών Α¬ 
κτοπλοΐας. 

στστ) Έναν εκπρόσωπο του Ναυπκού Επιμελητηρίου 
Ελλάδος. 

ζζ) Δυο εκπροσώπους της Πανελλήνιας Ναυηκής 
Ομοσπονδίας. 

ηη) Τρία πρόσωπα κύρους με γνώση και εμπειρία σε 
θέματα ιστορίας, αρχαιολογίας, ναυπλίας ή άλλους 
τομείς σχεηκούς με το έργο του Ινσητούτου. 
β) Τα υπό ββ), γγ), δδ), εε), στστ) και ζζ) μέλη 
προτείνονται μαζί με τους αναπληρωτές τους από τις 
οικείες οργανώσεις. Τα υπό αα) και ηη) μέλη και οι 
αναπληρωτές τους ορίζονται με την απόφαση του Υ¬ 
πουργού Εμπορικής Ναυηλίας, με την οποία διορίζονται 
τα μέλη του Δ.Σ. με τριετή θητεία. 

γ) Τα μέλη του Δ.Σ. του Ινσητούτου διατηρούν την 
ιδιότητα του μέλους μέχρι το τέλος της θητείας τους, 
ακόμη και αν απωλέσουν την ιδιότητα λόγω της οποίας 
ορίσθηκαν μέλη του Ινσητούτου. Η θητεία του Δ.Σ. 
παρατείνεται και μετά την πάροδο της τριετίας μέχρι 
να διορισθεί το νέο Δ.Σ.. 

δ) Το Δ.Σ. εκλέγει από τα μέλη του ανηπρόεδρο. 
που αναπληρώνει τον πρόεδρο όταν δεν υπάρχει, α¬ 
πουσιάζει ή κωλύεται. Το Δ.Σ. αναθέτει τα καθήκοντα 
του γραμματέα, βοηθού γραμματέα του Δ.Σ. και ταμία 
του Ινστιτούτου σε μέλη του ή σε τρίτα πρόσωπα 
κατάλληλα για την εκτέλεση των καθηκόντων αυτών. 

ε) Το Δ.Σ. βρίσκεται σε απαρτία όταν είναι παρόντα 
περισσότερα από τα μισό μέλη του και αποφασίζει με 
πλειοψηφία των παρόντων μελών. Σε περίπτωση ισο- 
ψηφίας υπερισχύει η ψήφος του προέδρου. 

5. Πόροι του Ινσητούτου είναι: 

α) τα έσοδά του από το Μουσείο ή τις εκθέσεις, 
β) δωρεές, κληρονομιές και κληροδοσίες, 
γ) έσοδα από την εκμετάλλευση της περιουσίας του, 
δ) έσοδα που καθιερώνονται με ειδικές διατάξεις 
νόμου, και 

ε) τυχόν επιχορηγήσεις του Δημοσίου ή φορέων 
δημόσιου ή ιδιωτικού δικαίου της ημεδαπής ή της αλ¬ 
λοδαπής ή της Ευρωπαϊκής Ένωσης. 

6. Το Ινσητούτο λειτουργεί με εξειδικευμένο προ¬ 
σωπικό ή και με προσωπικό το οποίο αποσπάται, ύστερα 
από αίτησή του, στο Ινσητούτο από το Υπουργείο 
Εμπορικής Ναυτιλίας, με απόφαση του Υπουργού Ε¬ 
μπορικής Ναυτιλίας. Ο χρόνος υις απόσπασης αυτής 
θεωρείται για κάθε περίπτωση και συνέπεια χρόνος 

πραγματικής υπηρεσίας στην οργανική του θέση. Τα 
θέματα που έχουν σχέση με τη διοικητική στελέχωση 
του προσωπικού, τα προσόντα, τα καθήκοντα, την υ¬ 
πηρεσιακή κατάσταση, το πειθαρχικό δίκαιο και κάθε 
σχετικό λειτουργικό θέμα ρυθμίζονται με τον Εσωτερικό 
Κανονισμό Λειτουργίας του Ινστιτούτου. Για τα θέματα 
πρόσληψης εφαρμόζονται οι κείμενες διατάξεις. 

7. Κάθε άλλη λεπτομέρεια σχετικά με την οργάνωση, 
διοίκηση και λειτουργία του Ινστιτούτου και του Μουσείου 
Εμπορικής Ναυτιλίας, καθορίζεται με απόφαση του Υ¬ 
πουργού Εμπορικής Ναυτιλίας, που δημοσιεύεται στην 
Εφημερίδα της Κυβερνήσεως. 

8. α) Η αυτοτελής υπηρεσία του Υπουργείου Εμπο¬ 
ρικής Ναυτιλίας "Μουσείο Εμπορικής Ναυτιλίας", που 
ιδρύθηκε με το άρθρο 9 του ν. 1940/1991 (ΦΕΚ 40 Α') 
καταργείται. Το έργο της συνεχίζεται από το Ινστιτούτο, 
στο οποίο περιέρχονται και τα περιουσιακά της στοιχεία. 

β) Μέχρις ότου συγκροτηθεί το Δ.Σ. του Ινστιτούτου, 
συνταχθεί ο Εσωτερικός Κανονισμός Λειτουργίας του 
και ρυθμιστούν τα θέματα προσωπικού του, το Ινστιτούτο 
διοικείται και λειτουργεί με βάση την 411811/20/ 93 
(ΦΕΚ 468 Β ) απόφαση του Υπουργού Εμπορικής Ναυ¬ 
τιλίας, η οποία διατηρείται προσωρινά σε ισχύ. 

γ) Διατηρούνται σε ισχύ οι διατάξεις της παραγράφου 
3 του άρθρου 39 του ν. 2068/1992 (ΦΕΚ 16 Α') και του 
άρθρου 2 παρ. 1 στοιχ. στ" της 3312.61/01/95 (ΦΕΚ 
384 Β - ) απόφασης του Υπουργού Εμπορικής Ναυτιλίας. 
Οι πόροι που προβλέπονται σε αυτές αποτελούν πόρους 
του Ινστιτούτου. 

ί) Κάθε άλλη διάταξη που αφορά ή ρυθμίζει θέματα 
ταυ Μουσείου Εμπορικής Ναυτιλίας καταργείται 

Άρθρο 33 

θέματα προσωπικού Λιμενικού Σώματος 

1. α) Το άρθρο 12 του ν. 672/1977 ; (ΦΕΚ 235 Α') 
αντικαθίσταται ως ακολούθως: 

"Οι Λιμενοφύλακες καθίστανται αυτοδίκαια μέτοχοι 
του Μετοχικού Ταμείου Ναυτικού (Μ.Τ.Ν.) από την ημέρα 
κατάταξή τους και του Ταμείου Αλληλοβοήθειας Ναυ¬ 
τικού (ΤΑΝ.) από την ημέρα της προαγωνής τους στο 
βαθμό του Κελευστή Λ.Σ., σύμφωνα με τις διατάξεις 
που ισχύουν για τα ταμεία αυτά." 

β) Η αναγνώριση στο Μ.Τ.Ν. της μέχρι την έναρξη 
ισχύος του παρόντος νόμου υπηρεσίας στο Λιμενικό 
Σώμα των Λιμενοφυλάκων και Υπαξιωματικών εκ Λιμε¬ 
νοφυλάκων που υπηρετούν γίνεται με απόφαση του 
Διοικητικού Συμβουλίου του Μ.Τ.Ν., ύστερα από αίτηση 
του ενδιαφερομένου. Το οφειλόμενο ποσό θα κατα¬ 
βληθεί με πρόσθετη μηνιαία κράτηση εκ ποσοστού 4% 
επί των εκάστοτε μηνιαίων αποδοχών τους. 

2. Η παράγραφος 1 του άρθρου 3 του ν. 2329/1995 
(ΦΕΚ 172 Α') αντικαθίσταται ως ακολούθως: 

" 1. α) Οι υποψήφιοι για κατάταξη Δόκιμοι Υπαξιωματικοί 
πρέπει να κατέχουν απολυτήριο τίτλο δευτεοοβάθμιας 
εκπαίδευσης και να έχουν εκπληρώσει τις στρατιωτικές 
τους υποχρεώσεις. Με απόφαση του Υπουργού Εμπο¬ 
ρικής Ναυτιλίας καθορίζονται τα θέματα που έχουν 
σχέση με τον τρόπο προκήρυξης, τα λοιπά προσόντα, 
τις ιατρικές εξετάσεις και τις αθλητικές δοκιμασίες, τον 
τρόπο επιλογής που θα γίνεται με μόρια κατά προσόν 
·«·» κάθε άλλη αναγκαία λεπτομέοειπ που αν»κρέμεται 
στην ·'ο «'άττξ.· ι ο σ'. Με την ίδιο οπό, ι»αση ·!·»-·:ι δυνατόν 


να προβλέπονται χωριστοί πίνακες επιλογής και πο¬ 
σοστό ή αριθμός θέσεων από το συνολικό αριθμό 
κατατασσομένων κατά πίνακα, αναλόγως με τον τύπο 
του απολυτηρίου τίτλου δευτεροβάθμιας εχπαίδευσης, 
την ύπαρξη υποψηφίων κατηγοριών που προβλέπονται 
από ειδικές διατάξεις, το φύλο λόγω της ιδιαιτερότητας 
του σώματος ως στρατιωτικού, καθώς και ο τρόπος 
κατάρτισης του τελικού ενιαίου πίνακα επιλογής για 
κατάταξη, η υποχρέωση παραμονής στο Λ.Σ. και κάθε 
άλλη αναγκαία λεπτομέρεια. 

β) Οι Λιμενοφύλακες, άνδρες και γυναίκες, που έχουν 
συμπληρώσει τριετή ευδόκιμη υπηρεσία στο Λ.Σ. και 
κατέχουν απολυτήριο τίτλο δευτεροβάθμιας εκπαίδευ¬ 
σης μπορούν να είναι υποψήφιοι για κατάταξη ως Δόκιμοι 
Υπαξιωματικοί Με την απόφαση του Υπουργού Εμπο¬ 
ρικής Ναυτιλίας της προηγούμενης παραγράφου καθο¬ 
ρίζονται ποσοστό των θέσεων των Δόκιμων Υπαξιω- 
ματικών που καλύπτεται από Λιμενοφύλακες, το οποίο 
μπορεί να είναι μέχρι είκοσι τοις εκατό (20%) αυτών, 
τα λοιπά προσόντα τους, ο τρόπος επιλογής σε πε¬ 
ρίπτωση που αυτοί είναι πτυχιούχοι Α.Ε.Ι., Τ.Ε.Ι. ή 
Α.Δ.Σ.Ε.Ν., η υποχρέωση παραμονής ως Υπαξιωματικών 
όσων κατατάσσονται ως Λιμενοφύλακες και κάθε άλλη 
αναγκαία λεπτομέρεια που αναφέρεται στην κατάταξη 
αυτή. 

γ) Η διάταξη του άρθρου 7 του ν. 690/1977 (ΦΕΚ 
253 Α') δεν εφαρμόζεται για τη σχολή Δοκίμων Υπα- 
ξιωματικών του Λιμενικού Σώματος." 

3. α) Σε αθλητές ή αθλήτριες ηλικίας μέχρι 35 ετών 
που κατέλαβαν ή καταλαμβάνουν μια από τις θέσεις 
μεταξύ της πρώτης μέχρι και της όγδοης σε ατομικό 
άθλημα κατά τη διάρκεια Ολυμπιακών Αγώνων και υ¬ 
πηρετούν στο Λιμενικό Σώμα (Λ.Σ.) ως Λιμενοφύλακες 
ή Υπαξιωματικοί Λ.Σ. απονέμεται με προεδρικό διάταγμα, 
που εκδίδεται με πρόταση του Υπουργού Εμπορικής 
Ναυτιλίας, ο βαθμός του Σημαιοφόρου Λ.Σ. (Ε.Υ.). Ως 
αξιωματικοί παραμένουν στο Λιμενικό Σώμα, εφόσον το 
επιθυμούν, μέχρι τη συμπλήρωση πλήρους συντάξιμης 
υπηρεσίας και εξελίσσονται όπως οι αξιωματικοί Λ.Σ. 
(Ε.Υ.). Οι προαγωγές τους ενεργούνται σύμφωνα με 
όσα εκάστοτε ισχύουν περί ιεραρχίας και προαγωγών 
των μόνιμων αξιωματικών του Λ.Σ.. 

β) Οι διατάξεις του στοιχείου α' εφαρμόζονται ανα¬ 
λόγως και για όσους αθλητές ή αθλήτριες κατέλαβαν 
ή καταλαμβάνουν μια από τις τρεις πρώτες θέσεις σε 
ομαδικό άθλημα κατά τη διάρκεια Ολυμπιακών Αγώνων 
ή πρώτη θέση σε ατομικό άθλημα σε παγκόσμιο πρω¬ 
τάθλημα και υπηρετούν στο Λ.Σ. ως Λιμενοφύλακες ή 
Υπαξιωματικοί 

γ) Μόνιμοι αξιωματικοί του Λ.Σ. μέχρι του βαθμού του 
Υποπλοιάρχου Λ.Σ. που αναδείχθηκαν ή αναδεικνύονται 
Ολυμπιονίκες σε μια από τις πρώτες τρεις θέσεις σε 
ατομικό ή ομαδικά άθλημα κατά τη διάρκεια Ολυμπιακών 
Αγώνων προάγονται στον αμέσως ανώτερο βαθμό, μετά 
από απόφαση του Συμβουλίου Λιμενικού Σώματος με 
ευρύτερη σύνθεση, ανεξάρτητα από την ύπαρξη κενών 
θέσεων, τη συνδρομή ουσιαστικών και τυπικών προσό¬ 
ντων του νόμου για την ιεραρχία και εξέλιξη των 
αξιωματικών Λ.Σ. και την προαγωγή νεοτέρων τους. 

4. α) Οι παράγραφοι 2, 3 και 4 του άρθρου 36 του 
ν.δ. 139/1969 (ΦΕΚ 57 Α') αντικαθίστανται ως ακολού¬ 
θως: 

'2. Το Ανώτατο Συμβούλιο του Λιμενικού Σώματος. 

Α. Είναι αρμόδιο για την κρίση των Υπαρχηγών και 
των Αρχιπλοιάρχων του Λιμενικού Σώματος και συντί¬ 
θεται από: 

1) Τον Αρχηγό του Γενικού Επιτελείου Ναυτικού, ως 
Πρόεδρο. 

2) Τ*ιν Αρχηγό του Λιμενικού Σώματος, ως μέλος. 

3) Έναν Υποστράτηγο του Στρατού Ξηράς, ως μέλος, 
που ορίζεται με τον αναπληρωτή του με απόφαση του 
Υπουργού Εμπορικής Ναυτιλίας, μετά από πρόταση του 
Αρχηγού Γ.Ε.ΕΘ.Α.. 

Χρέη εισηγητή εκτελεί ο Αρχηγός του Λιμενικού 
Σώματος. 

Β. Με ευρύτερη σύνθεση λειτουργεί ως Δευτεροβάθ¬ 
μιο, για την επανάκριση Ανώτατων Αξιωματικών, υστέρα 
από προσφυγή του Υπουργού Εμπορικής Ναυτιλίας ή 
αίτηση επανάκρισης των Αξιωματικών αυτών και συντί¬ 
θεται από: 

1) Τον Αρχηγό του Γενικού Επιτελείου Ναυτικού, ως 
Πρόεδρο. 

2) Τον Αρχηγό του Λιμενικού Σώματος, ως μέλος. 

3) Έναν Υποστράτηγο του Στρατού Ξηράς, αρχαιό¬ 
τερο αυτού που συμμετείχε στο Πρωτοβάθμιο, ως μέλος. 

4) Έναν Υποναύαρχο του Π. Ναυτικού, ως μέλος. 

5) Έναν Αναθεωρητή Β' τάξεως του Δικαστικού Σώ¬ 
ματος των Ενόπλων Δυνάμεων, ως μέλος. 

Τα μέλη με αριθμούς 3, 4 και 5 και οι αναπληρωτές 
τους ορίζονται με απόφαση του Υπουργού Εμπορικής 
Ναυτιλίας, μετά από πρόταση του Αρχηγού Γ,Ε.ΕΘ.Α. 
σε ό,τι αφορά τα με αριθμούς 3 και 4 μέλη και απόφαση 
του Υπουργού Εθνικής Άμυνας, ύστερα από πρόταση 
του Ανωτάτου Δικαστικού Συμβουλίου του Δικαστικού 
Σώματος των Ενόπλων Δυνάμεων, όσον αφορά το με 
αριθμό 5 μέλος. Χρέη εισηγητή εκτελεί ο Αρχηγός του 
Λιμενικού Σώματος. 

3. Το Ανώτερο Συμβούλιο Λιμενικού Σώματος: 

αα) Συντίθεται από: 

1) Τον Αρχηγό του Λιμενικού Σώματος, ως Πρόεδρο. 

2) Τον αρχαιότερο Υπαρχηγό του Λιμενικού Σώματος, 
ως μέλος. 

3) Έναν Αρχιπλοίαρχο του Λιμενικού Σώματος (ΓΎ.), 
ως μέλος. 

ββ) Είναι αρμόδιο για την κρίση των πλοιάρχων, 
ανππλοιάρχων και πλωταρχών του Λιμενικού Σώματος. 

Χρέη εισηγητή εκτελεί το νεότερο μέλος του Συμ¬ 
βουλίου. 

γγ) Με ευρύτερη σύνθεση λειτουργεί ως Δευτερο¬ 
βάθμιο, για την επανάκριση κριθέντων Αξιωματικών, 
ύστερα από προσφυγή του Υπουργού Εμπορικής Ναυ¬ 
τιλίας ή αίτηση επανάκρισης των Αξιωματικών αυτών 
και συντίθεται από: 

1) Τον Αρχηγό του Λιμενικού Σώματος, ως Πρόεδρο. 

2) Τους δύο (2) Υπαρχηγούς του Λιμενικού Σώματος, 
ως μέλη. 

(3) Έναν (1) Αρχιπλοίαρχο Λιμενικού Σώματος (Γ.Υ.), 
αρχαιότερο αυτού που συμμετείχε στο Πρωτοβάθμιο, 
ως μέλος. 

(4) Έναν (1) Αναθεωρητή Β' Τάξεως του Δικαστικού 
Σώματος των Ενόπλων Δυνάμεων, ως μέλος. 

Χρέη εισηγητή εκτελεί ο Αρχιπλοίαρχος του Λιμενικού 
Σώματος. 


Το μέλος με αριθμό 4 και ο αναπληρωτής του ορίζονται 
με απόφαση του Υπουργού Εμπορικής Ναυτιλίας, ύστερα 
από απόφαση του Υπουργού Εθνικής Άμυνας ύστερα 
από πρόταση του Ανώτατου Δικαστικού Συμβουλίου του 
Δικαστικού Σώματος των Ενόπλων Δυνάμεων. 

4. Το Συμβούλιο Λιμενικού Σώματος: 

αα) Συντίθεται από: 

1) Έναν (1) Αρχιπλοίαρχο του Λιμενικού Σώματος 
(Γ.Υ.), ως Πρόεδρο. 

2) Δύο (2) πλοιάρχους του Λιμενικού Σώματος (Γ.Υ.), 
ως μέλη. 

Χρέη εισηγητή εκτελεί το νεότερο μέλος του Συμ¬ 
βουλίου. 

ββ) Είναι αρμόδιο για την κρίση των Υποπλοιάρχων, 
Ανθυποπλοιάρχων και Σημαιοφόρων του Λιμενικού Σώ¬ 
ματος, καθώς και την έκδοση των αποφάσεων που 
αναφέρονται στα άρθρα 20 παρ. 5 και 6, 21 παρ. 3 και 
4, 30 παρ. 3, 31 παρ. 3 και 32 παρ. 3 του ν.δ 139/1969. 

γγ) Με ευρύτερη σύνθεση λειτουργεί ως Δευτερο¬ 
βάθμιο, για την επανάκριση κριθέντων Αξιωματικών, 
ύστερα από προσφυγή του Υπουργού Εμπορικής Ναυ¬ 
τιλίας ή αίτηση επανάκρισης των Αξιωματικών αυτών 
και συντίθεται από: 

1) Τον αρχαιότερο Υπαρχηγό του Λιμενικού Σώματος, 
ως Πρόεδρο. 

2) Δύο (2) Αρχιπλοιάρχους Λιμενικού Σώματος (Γ.Υ.), 
αρχαιότερους αυτού που συμμετείχε στο Πρωτοβάθμιο, 
ως μέλη. 

3) Δύο (2) πλοιάρχους Λ.Σ. (Γ.Υ.), αρχαιότερους αυτού 
που συμμετείχε στο Πρωτοβάθμιο, ως μέλη. 

Χρέη εισηγητή εκτελεί το νεότερο μέλος του Συμ¬ 
βουλίου." 

β) Κάθε παραπομπή που γίνεται στις διατάξεις που 
αντικαθίστανται από το ανωτέρω στοιχείο α' νοείται ότι 
γίνεται στις νέες. 

Άρθρο 34 

θέματα προσωπικού Οργανισμού Λιμένος Πειραιώς 

1. Για την κάλυψη των αναγκών του Οργανισμού 
Λιμένος Πειραιώς (Ο.Λ.Π.) σε μόνιμο προσωπικό των 
άρθρων 16, 25, 34 και 45 του π.δ. 93/1989 * Οργάνωση 
Υπηρεσιών Ο.Λ.Π." (ΦΕΚ 42 Α ). το με σχέση εργασίας 
ιδιωτικού δικαίου αορίστου χρόνου εργατικό και λοιπό 
προσωπικό που υπηρετεί στον Ο.Λ.Π. κατά την έναρξη 
ισχύος του παρόντος και τουλάχιστον επί επτά (7) έτη, 
μπορεί να διοριστεί σε οργανικές θέσεις μόνιμων υ¬ 
παλλήλων με τους όρους και τις προϋποθέσεις του 
παρόντος. 

2. Όσοι από τους ανωτέρω επιθυμούν να διοριστούν 
πρέπει: 

α) Να υποβάλουν σχετική αίτηση στη Διεύθυνση Διοι¬ 
κητικού. 

β) Να έχουν τα προβλεπόμενα από την κείμενη 
νομοθεσία γενικά προσόντα διορισμού, εκτός από το 
ανώτατο όριο ηλικίας που ορίζεται το τεσσαρακοστό 
πέμπτο (45ο) έτος. 

γ) Να έχουν τα ειδικά τυπικά προσόντα του κλάδου 
στον οποίο διορίζονται, που προβλέπονται στο π.δ. 
93/1989 και στο π.δ. 194/1988 (ΦΕΚ 84 Α ), όπως ισχύει 
σήμερα. Ειδικά, για το διορισμό στις ειδικότητες το ν 

χειριστών μηχανημάτων του άρθρου 34 του π.δ. 93/1989 
αρκεί βεβαίωση καταλληλότητας της Σχολής Επαγγελ¬ 
ματικής Κατάρτισης Προσωπικού Ο.Λ.Π. που προβλέ- 
πεται από το ν.δ. 46/1974 (ΦΕΚ 254 Α'). 

3. Ο κατά τα ανωτέρω διορισμός ενεργείται μετά από 
γνώμη του Υπηρεσιακού Συμβουλίου Υπαλλήλων του 
Ο.Λ.Π. που κρίνει για τη συνδρομή των όρων και 
προϋποθέσεων του παρόντος, των ουσιαστικών προ¬ 
σόντων των διοριζομένων, καθώς επίσης και τις ανάγκες 
κάθε φορά της Υπηρεσίας στις συγκεκριμένες κατηγο¬ 
ρίες και κλάδους. Ο διορισμός γίνεται σε υφιστάμενες 
κενές οργανικές θέσεις καταργουμένων αυτοδίκαια των 
αντίστοιχων κενούμενων οργανικών θέσεων ιδιωτικού 
δικαίου. 

4. Ο διορισμός γίνεται στον εισαγωγικό βαθμό του 
κλάδου ή σε ανώτερο βαθμό μετά από γνώμη του 
Υπηρεσιακού Συμβουλίου Υπαλλήλων Ο.Λ.Π., εφόσον 
ο διοριζόμενος έχει τον απαιτούμενο χρόνο υπηρεσίας, 
συνεχούς ή διακεκομμένης, στον Ο.Λ.Π., το Δημόσιο ή 
άλλο Ν.Π.Δ.Δ. για την προαγωγή στον ανώτερο βαθμό. 

5. Οι κατά τις διατάξεις του παρόντος διοριζόμενοι 
κατατάσσονται στα μισθολογικά κλιμάκια του ν. 2470/ 
1997 (ΦΕΚ 40 Α'). Στην κατάταξη υπολογίζεται και ο 
χρόνος προϋπηρεσίας που έχει προσμετρηθεί κατά το 
διορισμό τους, σύμφωνα με την προηγούμενη παρά¬ 
γραφο. Οι διοριζόμενοι παίρνουν πς αποδοχές της 
νέας θέσης, έστω και αν είναι κατώτερες από εκείνες 
που τους καταβάλλονταν, από τη δημοσίευση της α¬ 
πόφασης διορισμού στην Εφημερίδα της Κυβερνήσεως. 

Άρθρο 35 

Στο τέλος της παραγράφου 1 του άρθρου 4 του ν. 
2601/1998 (ΦΕΚ 81 Α') προστίθεται εδάφιο, το οποίο 
έχει ως εξής: 

Τια το διάστημα από την έναρξη ισχύος του παρόντος 
νόμου και μέχρι την 31η Δεκεμβρίου 2000 περιλαμβά¬ 
νονται στην περιοχή Γ' πέραν της ζώνης Λαυρεωπκής 
του Νομού Αττικής και οι Περιφέρειες, οι νομοί και τα 


τμήματα νομών που δεν εντάσσονται, κατά τα ανωτέρω, 
στις Α', Β' και Δ' περιοχές, ανεξάρτητα από τη συνδρομή 
των προϋποθέσεων για την ένταξή τους στην περιοχή 
Γ'.· 

Άρθρο 36 

Καταργούμενες διατάξεις 

Από την έναρξη ισχύος του νόμου αυτού καταργούνται: 

α) Ο ν. 1702/1951 (ΦΕΚ 84 Α'). 

β) Το ν.δ. 3538/1956 (ΦΕΚ 194 Α'). 

γ) Το β.δ. από 30/6/1957 'Περί οργανώσεως των 
Δημοσίων Σχολών Εμπορικού Ναυτικού” (ΦΕΚ 183 Α'). 

δ) Τα άρθρα 65, 66, 67, 68, 69 και 70 του ν.δ. 
187/1973 (ΦΕΚ 261 Α'). 

ε) Η παράγραφος 7 του άρθρου 66 του ν. 576/1977 
(ΦΕΚ 102 Α'). 

6) Η παράγραφος 1 του άρθρου 14 του ν. 2329/1995 
(ΦΕΚ 172 Α'), ως και κάθε διάταξη περί ανώτερης 
ναυτικής εκπαίδευσης. 

Άρθρο 37 
Κάλυψη δαπανών 

Οι δαπάνες που προκαλούνται από πς διατάξεις των 
άρθρων 32 παρ. 5, 33 παρ. 3 περ. α', β', γ' θα καλυφθούν 
για μεν το τρέχον οικονομικό έτος από πς εγγεγραμ¬ 
μένες πιστώσεις του προϋπολογισμού του Υ.Ε.Ν., για 
δε τα επόμενα οικονομικά έτη από πς πιστώσεις που 
θα εγγράφονται στον ανωτέρω προϋπολογισμό. 

Οι δαπάνες που προκαλούνται από πς διατάξεις των 
άρθρων 6, 10 παρ. 1 και 3, 11 παρ. 6, 14, 15Β και 15Γ, 
16 παρ. 3, 20, 26, 30 παρ. 6 θα βαρύνουν τα έσοδα 
του Κ.Ν.Ε.. 

Οι δαπάνες που προκαλούνται από πς διατάξεις των 
άρθρων 4 Παρ. 3, 16 παρ. 6, 17, 19 και 30 παρ. 2 θα 
βαρύνουν κατά ένα μέρος πς πιστώσεις του προϋπο¬ 
λογισμού του Υ.Ε.Ν. και κατά το υπόλοιπο τα έσοδα 
του Κ.Ν.Ε.. 

Άρθρο 38 
Έναρξη ισχύος 

Η ισχύς του νόμου αυτού αρχίζει από τη δημοσίευσή του στην Εφημερίδα της Κυβερνήσεως, εκτός αν ορίζεται δια¬ 
φορετικά στις επί μέρους διατάξεις αυτού. 

Παραγγέλλομε τη δημοσίευση του παρόντος στην Εφημερίδα της Κυβερνήσεως και την εκτέλεσή του ως νόμου του 
Κράτους. 

Αθήνα, 1 Σεπτεμβρίου 1998 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Σ1ΈΦΑΝΟΠΟΥΛΟΣ 


ΕΣΩΤΕΡΙΚΟΝ. ΔΗΜ. ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 

Α. ΠΑΠΑΔΟΠΟΥΛΟΣ 

ΕΘΝΙΚΗΣ ΟΙΚΟΝΟΜΙΑΣ 
ΚΑΙ ΟΙΚΟΝΟΜΙΚΩΝ 

Γ. ΠΑΠΛΝΤΩΝΙΟΥ 

ΕΜΠΟΡΙΚΗΣ ΝΑΥΤΙΛΙΑΣ 

ΣΤ. ΣΟΥΜΑΚΗΣ 


ΟΙ ΥΠΟΥΡΓΟΙ 

ΕΘΝΙΚΗΣ ΑΜΥΝΑΣ 


Λ. ΤΣΟΧΑΤΖΟΠΟΥΛΟΣ 

ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

Γ. ΑΡΣΕΝΗΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Λ. ΜΛΝΤΕΛΗΣ 


Θεωρήθηκε και τέθηκε η Μεγάλη Σφραγίδα του Κράτους 
Αθήνα, 2 Σεπτεμβρίου 1998 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

ΕΥΑΓ. ΠΛΝΝΟΠΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




